2017 - Rule of Law Platform\n17 – 18.03.2017- ŠERATON HOTEL, TIRANA\nCentralna tema foruma u 2017.godini je bila sloboda izražavanja u skladu sa Članom 10 Evropske konvencije o ljudskim pravima, kao i njen odnos sa pravom na pravično suđenje iz Člana 6 i pravom na poštovanje privatnog života iz Člana 8. Forum je akcenat stavio na sledeća pitanja: slobodu izražavanja i pravosuđe, medijsko izveštavanje o sudskim pitanjima i govor mržnje na internetu, u politici i medijima.\nČetvrti regionalni forum o vladavini prava za Jugoistočnu Evropu je održan od 17. do 18. marta 2017. godine u tiranskom hotelu Šeraton u Albaniji. Ovaj godišnji forum koji AIRE centar i organizacija Civil Rights Defenders organizuju od marta 2014, okuplja više predstavnike najviših sudova, institucija i nevladinih organizacija iz čitavog regiona. Cilj je da se ohrabri regionalna saradnja na polju osnaživanja vladavine prava i poštovanja ljudskih prava, kao i da se državama Jugoistočne Evrope pomogne na njihovom putu ka pridruživanju EU. Činjenica da je ovo već četvrti Forum svedoči o značaju ovog događaja i ukazuje na stalnu, ako ne i sve veću, zainteresovanost za zaštitu vladavine prava i ljudskih prava u regionu. Ovogodišnji forum je organizovan uz podršku Ministarstva spoljnih poslova Velike Britanije, Vlade Švedske, Regionalnog saveta za saradnju i Deutsche Gesellschaft fur Internationale Zusammenarbeit (GIZ) (Nemačke korporacije za međunarodnu saradnju). Fokus četvrtog foruma je bio na slobodi izražavanja u skladu sa Članom 10 Evropske konvencije o ljudskim pravima, kao i na njenom odnosu sa pravom na pravično suđenje iz Člana 6 i pravom na poštovanje privatnog života iz Člana 8. Pravo na slobodu izražavanja predstavlja jedno od fundamentalnih prava demokratskog društva, ali njegov odnos sa drugim gorepomenutim pravima (iako se često dopunjuju) može biti problematičan. Ovi odnosi mogu da predstavljaju poteškoću za domaće sudije i pravnike, ali je uspostavljanje prave ravnoteže od suštinskog značaja za demokratsko društvo. Upravo iz tog razloga je ova tema i izabrana za ovogodišnji forum. Na forumu su bile zastupljene Albanija, Bosna i Hercegovina, Hrvatska, Kosovo, Severna Makedonija, Crna Gora i Srbija, kao i Turska i Rusija. Među učesnicima su bile i sadašnje i bivše sudije Evropskog suda za ljudska prava, predsednici i sudije nacionalnih vrhovnih i ustavnih sudova, predsednici i članovi nacionalnih saveta sudstva, direktori pravosudnih akademija i institucija, predstavnici Vlada pred Evropskim sudom za ljudska prava, predstavnici NVO-a i prominentni pravni stručnjaci. Učesnici su dobili priliku da se upoznaju i daju svoj doprinos u okviru panel diskusija, interaktivnih radnih grupa i predavanja tokom ovih dan i po.


IN BITI FIN - Vesti TV Sokobanja\nIN BITI FIN - Omladinska organizacija Sokobanja radi na realizaciji projekta "Jut net" u partnerstvu sa Otvorenim klubom iz Niša, koji se realizuje u 8 gradova Jugoistočne Srbije, a koji podržava delegacija EU u Republici Srbiji.\n27. 04. 2011. VEST: IN BITI FIN\nOmladinska organizacija Sokobanja radi na realizaciji projekta "Jut net" u partnerstvu sa Otvorenim klubom iz Niša, koji se realizuje u 8 gradova Jugoistočne Srbije, a koji podržava delegacija EU u Republici Srbiji. Projekat nosi naziv "Baš je in biti fin". Cilj projekta je upoznavanje mladih sa civilnim sektorom kako u Sokobanji, tako i u Timočkom i Niškom regionu, kaže Isidora Jakšić iz Omladinske organizacije. U okviru projekta održana su dva seminara, jedan vezan za toleranciju i ljudska prava, a drugi za motivaciju mladih, dodaje ona. Kako nam je rekla Isidora Jakšić, odziv je bio odličan, a podeljeni su i sertifikati učesnicima. Štampan je i "Vodič za snalaženje u civilnom društvu", a pripremljen je i propagandni materijal. U subotu, 30. aprila, ispred muzeja će biti postavljen pano, a projekat će biti zvanično završen 6. maja, kada će u Nišu biti održan skup kome će prisustvovati sve nevladine organizacije koje su učestvovale u realizaciji projekta „Omladinska mreža“, objašnjava Isidora Jakšić.


Evropska unija podijeljena u vezi sa širenjem na zapadni Balkan - Klix.ba\n15.2.2018. u 19:31\nMinistri vanjskih poslova zemalja članica Evropske unije u četvrtak su izrazili neslaganje s prijedlogom izvršnog tijela ovog bloka za širenje na zapadni Balkan, regiju koja još nosi ožiljke etničkih ratova vođenih u 1990-im i s teškom reputacijom bezakonja.\n"Mislim da je 2025. veoma daleko i da one zaslužuju bržu integraciju", izjavio je novinarima šef mađarske diplomatije, naglašavajući da će ulazak u EU pomoći u ublažavanju napetosti između susjeda u regiji koji su na ulaznim vratima bloka.\n"Upravo sam došao iz Srbije, a situacija na Kosovu je veoma složena. Govorit ćemo otvoreno o tome danas", izjavio je njemački ministar vanjskih poslova Sigmar Gabriel.\n"Ko će biti prvi u Beogradu - Kina ili EU? To je nešto na čemu ćemo morati da djelujemo, jer to je naš prvi susjed", izjavila je novinarima austrijska ministrica vanjskih poslova Karin Kneissl.\n"Jasno je da postoje uslovi i ti uslovi zahtijvaju mnogo toga", kazao je on, prenosi Reuters.\nKurz: Evropska perspektiva za zemlje Zapadnog Balkana je bolja nego prije\n17.11.2018. u 08:41\nNapadač na školu bio član nacionalističke grupe Republika Florida\n15.02.2018. u 20:15


Glumci kao humani kladioci – od njihovih tiketa 3,5 miliona dinara\nShowbiz Autor:PR tekst25. avg. 202113:45\nČak 60 dramskih umetnika uspelo je da ostvari dobitke koje je kompanija Mozzart uplatila u humanitarne svrhe.\nIgra na humanost je za mnoge glumce u poslednje vreme najznačajnija uloga koju mogu da dobiju. Na daskama koje život znače su navikli na aplauze, ali posebne ovacije su izmamili za pogotke u Mozzartovom Humanitarnom tiketu u podne. Dramski umetnici nizali su dobitke na plemenitim listićima, a među najuspešnijim bili su Bane Trifunović, Milena Pavlović Čučilović, Aleksandar Srećković Kubura, Danica Ristovski, Boris Pingović, Milica Zarić…\nČak 60 poznatih lica iz sveta pozorišta i filma do sada je imalo uspeha u ovoj jedinstvenoj akciji i tako prikupilo više od 3,5 miliona dinara.\nPodsetimo, prošlo je tačno pet godina od kada se na stranici MOZZART Sport portalabpojavilo prvo izdanje Humanitarnog tiketa u podne! Kroz skoro 300 dobitnih listića donirano je više od 20 miliona dinara, a svaki dan se neka poznata ličnost odazivala da tipuje za institucije, udruženja, centre, sportske kolektive, pojedince kojima je potrebna pomoć.\nI tokom pandemije, poznati su svakodnevno učestvovali u Mozzartovoj humanoj misiji. Ova društveno odgovorna kompanija već po tradiciji kraj godine obeležava akcijom “mesec humanosti”, pa je ulog u decembru ujedno i zagarantovani dobitak.\nAleksandar Srećković KuburaBane TrifunovićBoris PingovićDanica RistovskiglumciMilena Pavlović ČučilovićMilica ZarićMozzartTiket


Poslanici SPS doniraju 20 odsto plate u Fond solidarnosti - Istinito.com - Ne budi ovca!\nPočetna > BIH > Politika > Poslanici SPS doniraju 20 odsto plate u Fond solidarnosti\n28. Marta 2020. Istinito293Leave a Comment on Poslanici SPS doniraju 20 odsto plate u Fond solidarnosti\nPoslanici Socijalističke partije Srpske doniraće 20% martovske plate u Fond solidarnosti Republike Srpske, saopšteno je iz ove partije.\nU SPS ističu da je u toku formiranje Povjereništva za pomoć građanima koje će se u predstojećem periodu staviti na raspolaganje institucijama Republike Srpske, a u međuvremenu nastavljaju sa započetim akcijama pomoći javnim kuhinjama, višečlanim porodicama i socijalno ugroženim građanima u Banjaluci i Republici Srpskoj.\n“Solidarnost i zajedništvo treba da nam budu vodilje kroz ovaj period. Apelujemo na sve one koji su u mogućnosti da pomognu svojim komšijama, da se stave na raspolaganje institucijama Srpske i da se zajednički izborimo za što manje posljedice epidemije”, kažu u SPS.\nTagged goran selak istinito korona Socijalističke partije Srpske sps


Belgrade – BEUM\nU nedelju, 15. novembra, u prostorijama Doma Narodne skupštine Republike Srbije, zvanično je završeno peto, jubilarno, izdanje projekta Beogradski model Evropske unije. Na svečanom zatvaranju, savetnica predsednika za visoko školstvo, gospođa Jasmina Mitrović Marić istakla je da su prijateljstvo, tolerancija, unapređivanje obrazovanja i povezivanje članova evropske akademske zajednice zapravo i osnovne evropske vrednosti, odnosno bogatstvo Evropske unije, a potom se zahvalila učesnicima što su ove vrednosti sproveli u delo tokom ovog događaja. S ponosom ističemo da je ovaj projekat ponovo…\nOtvorene aplikacije za najveći model EU na svetu\nAplikacije za peto izdanje projekta Beogradski model Evropske unije, zvanično su otvorene. Jubilarno izdanje najveće simulacije rada EU na svetu, održaće se u Beogradu u prostorijama Narodne skupštine Republike Srbije, od 11. do 15. novembra 2015. godine. Više od 300 mladih lidera iz celog sveta imaće priliku da diskutuje o najaktuelnijim temama sa kojima se susreće Evropska unija: trenutna izbeglička kriza na Mediteranu, ograničavanje kultivacije genetski modifikovanih organizama u EU, uspostavljanje Evropskog fonda za strateške investicije i druge. Pored simulacije…\nBEUM 2011 – izveštaj\nBeogradski model Evropske unije – BEUM 2011, organizovan od strane Studentskog udruženja BEUM, sa velikom podrškom partnera, uspešno je završen 13. novembra 2011. godine. 150 učesnika iz 20 zemalja simulirali su rad Evropskog parlamenta, Saveta Evropske unije i Evropskog saveta, učestvujući na prvom modelu Evropske unije u Istočnoj Evropi. BEUM 2011 je svečano otvoren 10. novembra ceremonijom u Gradskoj skupštini Beograda (Stari dvor), a učesnicima su se obratili: Jovana Mehandžić – Članica gradskog Veća Nj.E. Vinsent Dežer – Vođa Delegacije EU…


Kineski “Mindray” zainteresovan za gradnju fabrike u RS-u - M-Kvadrat\nKineski “Mindray” zainteresovan za gradnju fabrike u RS-u\nMinistar zdravlja i socijalne zaštite Republike Srpske Dragan Bogdanić potvrdio je da je kineska kompanija za proizvodnju medicinske opreme i aparata “Mindray” zainteresovana da u Srpskoj izgradi proizvodni pogon.\nOn je istakao da je i sa kompanijom za proizvodnju medicinske opreme “Sinefarm”, koja se bavi i investiranjem u oblasti zdravstva, potpisan protokol o saradnji. Taj dokument se, kako je istakao Bogdanić, odnosi i na izgradnju bolnice u Doboju, što bi trebalo da počne u periodu do godinu dana.\n“Slijedi izrada idejnog projekta na osnovu kojeg će biti raspisan međunarodni tender. Potom ćemo dogovoriti način finansiranja i obezbijediti novac, a sve će biti realizovano po sistemu ključ u ruke – od projektovanja, gradnje i opremanja, do edukacije kadra”, rekao je Bogdanić za “Glas Srpske”.\nBogdanić je rekao i da su medicinski stručnjaci iz Kine spremni da prihvate ovdašnje ljekare na edukaciju.\nOn je dodao da se čeka završetak žalbenog postupka u izboru izvođača radova za gradnju bolnice u Istočnom Sarajevu kako bi se krenulo u realizaciju tog projekta.\nPrethodni članakPosušje: Održana međunarodna konferencija “Financiranje infrastrukturnih projekata iz EU fondova u BiH”\nNaredni članak‘Fibran’ iz Soluna planira graditi fabriku kamene vune na Balkanu


Usvojena Regionalna energetska strategija Jugoistočne Evrope – Vaš obnovljivi izvor informacija – Energis\nUsvojena Regionalna energetska strategija Jugoistočne Evrope\nEnergetska zajednica jugoistočne Evrope usvojila je u četvrtak (24. oktobar 2013.) u Beogradu Regionalnu energetsku strategiju, kojom je obuhvaćeno 35 projekata čija je vrijednost procijenjena na oko 30 mlrd EUR, prenosi portal Indikator.ba. Ministarka energetike Srbije Zorana Mihajlović kazala je nakon 11. sastanka ministarskog savjeta energetske zajednice da je bilo predloženo 100 projekata iz sektora električne energije,\nEnergetska zajednica jugoistočne Evrope usvojila je u četvrtak (24. oktobar 2013.) u Beogradu Regionalnu energetsku strategiju, kojom je obuhvaćeno 35 projekata čija je vrijednost procijenjena na oko 30 mlrd EUR, prenosi portal Indikator.ba.\nMinistarka energetike Srbije Zorana Mihajlović kazala je nakon 11. sastanka ministarskog savjeta energetske zajednice da je bilo predloženo 100 projekata iz sektora električne energije, gasa i nafte, koji su od velikog interesa i imaju prekogranični uticaj.\nOna je precizirala da su od 14 projekata u elektroenergetici (snage 5.000 megavata), sedam srpski projekti snage 2.400 megavata.\nMihajlovićeva je istakla i da je usvajanje liste projekata značajno, jer se region Jugoistočne Evrope od 2001. godine suočava sa deficitom energije.\nNa ministarskom savjetu Energetske zajednice donijeta je i odluka o produženju primjene ugovora o energetskoj zajednici za deset godina, do 2026. godine.\nNa sastanku su bili predstavnici ministarstava iz oblasti energetike osam potpisnica ugovora o energetskoj zajednici – Albanije, BIH, Makedonije, Moldavije, Crne Gore, Ukrajine i Srbije.


Litijum - Blic Online\nLITIJUM, GVOŽĐE, ZLATO VREDNI BILION DOLARA Talibani sede na nezamislivim zalihama metala, pitanje je ko će se dočepati tog bogatstva\nBrzi pad Avganistana pred talibanskim borcima dvadeset godina nakon što su Sjedinjene Države napale zemlju izazvao je političku i humanitarnu krizu. Takođe je podstaknuo stručnjake da se pitaju: šta će se dogoditi s ogromnim neiskorištenim rudnim bogatstvom zemlje?\nNemačka raspolaže najvećim rezervama litijuma u Evropi i sprema se za kompletno ekološku eksploataciju. To bi uskoro moglo da uzdrma tržište litijuma koji se iz rudnika i slanih jezera dobija na veoma "prljav" način.\nIskopavanje jadarita, novootkrivenog minerala za proizvodnju svetu sve potrebnijeg litijuma, u Srbiji predstavlja tačku razdora između onih koji su „za ekonomski napredak“ i drugih, što ne veruju predsedniku Aleksandru Vučiću i preča im je zaštita prirode od nečijeg profita. Pitanje „za“ i „protiv“ otvaranja rudnika dovedeno je do nivoa referenduma, a da tek šačica ljudi zna ili naslućuje ekološke, socijalne, demografske i finansijske implikacije projekta koji u okolini Loznice izvodi kompanija Rio Tinto, preko ovdašnje filijale Rio Sava eksplorejšn.


Partizanovih devet reprezentativaca!\nPočetna stranicaFK PartizanPartizanovih devet reprezentativaca!\nPartizan Video Materijal 21.3.18\nKrenimo redom, od „A” reprezentacije Srbije, čije će boje i ovoga puta braniti čuvar mreže Partizana Vladimir Stojković. On je pozvan za prijateljske mečeve „Orlova” protiv Maroka 23. marta i Nigerije četiri dana kasnije.\n„A” reprezentativci Crne Gore su vezisti Partizana Marko Janković i oporavljeni Nebojša Kosović, koje je selektor Ljubiša Tumbaković pozvao za utakmice sa Kiprom u Nikoziji i Turskom u Podgorici.\nFK Partizan FUDBAL Fudbalska reprezentacija Srbije Miroslav Đukić


Obilježeno 26 godina od formiranja Sedmog odreda Specijalne brigade - Glas Srpske\nSrna 23.02.2020 16:30\nPRIJEDOR - U Prijedoru je danas obilježeno 26 godina od osnivanja Sedmog odreda Specijalne brigade policije Ministarstva unutrašnjih poslova (MUP) Republike Srpske, čijih je sedam pripadnika dalo život za slobodu srpskog naroda.\nRatni zamjenik komandata Specijalne brigade policije MUP-a Srpske Ljubiša Borovčanin rekao je novinarima da je Sedmi odred bio dio snažnog sistema čije tradicije slijede pripadnici specijalne antiterorističke jedinice MUP-a Republike Srpske.\n- Ovo je dan kada se sjećamo poginulih pripadnika i to nije naša obaveza već potreba i želja da su ti ljudi uvijek sa nama, da njihovim porodicama i široj zajednici pokažemo da su ti ljudi stvorili jednu zadužbinu koja se zove Republika Srpska - naveo je Borovčanin.\nOn je istakao da svi imaju obavezu da tu zadužbinu čuvaju, unapređuju i grade kako bi bila dostojna žrtava koje su za nju pale.\nRatni komandant Sedmog odreda Specijalne brigade policije MUP-a Republike Srpske Zlatko Brdar rekao je da je obilježavanje 26 godina proteklo uz puno poštovanja i sjećanja na poginule pripadnike.\n- I ne samo njih, nego svih pripadnika MUP-a specijalne brigade i Vojske Republike Srpske. Ponosni smo što su sa nama uvijek porodice poginulih boraca i što im pomažemo u skladu sa svojim mogućnostima - rekao je Brdar.\nGradonačelnik Prijedora Milenko Đaković, koji je prisustvovao ovoj svečanosti, rekao je da su se ponovo u Prijedoru okupili borci koji su svojim junaštvom, ali i čojstvom, pokazali da su časni pripadinci oružanih snaga Republike Srpske.\nDvadesetsedmogodišnji Branislav Marić kaže da je ponosni sin Željka Marića koji je kao pripadnik Sedmog odreda život izgubio 1995. godine na Benkovcu kod Sanskog Mosta.\n- Otac je bio jedan od onih koji su život dali da bi u presudnih trenucima istorije odbranili svoj narod i slobodu. Izuzetno sam ponosan na oca - rekao je Marić, te dodao da mu je otac bio velika motivacija da nastavi njegovim putem i upiše Policijsku akademiju u Banjaluci.\nPripadnici Specijalne brigade policije i Sedmi odred igrali su veliku ulogu u sadejstvu sa borcima Vojske Republike Srpske u odbrani kako teritorije Srpske tako posebno u odbrani Prijedora.\nPoginulim pripadnici odreda danas je služen pomen i položeni su vijenci na spomen-obilježje.


Pregled dana – rukometašice pretrpele poraz - Meridianbet Vesti\nSportske vesti dana Author:\tgrujanac - 06/12/2015\nPregled dana – rukometašice pretrpele poraz\nPregled dana počinjemo vestima iz drugog kola Svetskog prvenstva u rukometu za dame u Danskoj, gde su rukometašice Srbije pretrpele poraz od Mađarske rezultatom 32:26. Mađarice su upisale zaslužen trijumf protiv srpskih rukometašica, koje su im pružile dostojan otpor. Selekcija Mađarske je vodila tokom cele utakmice, a naš tim je u nekoliko navrata propustio šansu da napravi preokret. Najbolja u timu Srbije bila je Katarina Krpež sa pet golova.\nDanas je odigrano četiri meča 20. kola Superlige Srbije, u kome su fudbaleri Crvene zvezde deklasirali ekipu Čukaričkog u gostima sa 7:2 i tako se iskupili za ubedljiv poraz u Kupu Srbije. Čukarički je meč završio sa 10 igrača, jer je odbrambeni igrač domaćih Filip Stojković zaradio drugi žuti karton u 53. minutu. Jagodina je na svom stadionu remizirala sa Spartakom rezultatom 1:1, Javor je kod kuće poražen od Borca sa 1:0, dok je Radnik u Surdulici savladao OFK Beograd sa 2:1 u uzbudljivoj završnici. Gosti su ostali sa igračem manje u 63. minutu, kada je Srđa Knežević dobio drugi žuti karton.\nJedan meč 15. kola Engleske Premier League je odigran danas, u kome je Newcastle pred svojim navijačima savladao Liverpool sa 2:0.\nU italijanskoj Serie A su takođe igrani mečevi 15. kola, u kome je viđeno nekoliko iznenađenja. U prvom meču dana, Bologna je na svom stadionu savladala Napoli sa 3:2, Atalanta je kod kuće bila bolja od ekipe Palerma i trijumfovala sa 3:0, Fiorentina je pred svojim navijačima pobedila Udinese sa 3:0, Chievo je u gostima pobedio Frosinone sa 2:0, Empoli je slavio na gostovanju protiv Verone sa 1:0, dok je Sampdoria nastavila sa lošim rezultatima i kod kuće je poražena od ekipe Sassuolo rezultatom 3:1. U poslednjoj utakmici dana, Carpi je priredio iznenađenje i na svom terenu odigrao meč bez golova sa gostujućim Milanom.\nDva meča 15. kola su danas bila na programu u nemačkoj Bundesligi. Najpre su u derbiju začelja snage odmerili domaći Stuttgart i Werder, a meč je završen nerešenim rezultatom, 1:1. U drugom meču, Frankfurt je kod kuće poražen od Darmstadta sa 1:0.\nČetiri meča su odigrana u okviru 14. kola španske Primere, a postignuti su sledeći rezultati: Real Sociedad je kod kuće savladao Eibar sa 2:1, Villareal je pred svojim navijačima pobedio Rayo Vallecano sa 2:1, dok je Gijon kod kuće bio bolji od Las Palmasa i trijumfovao rezultatom 3:1. U poslednjem meču dana, Athletic Bilbao je dočekao Malagu, a ovaj duel je završen bez golova. Domaći tim je veći deo utakmice igrao sa igračem manje, jer je odbrambeni igrač San Jose dobio crveni karton u 19. minutu.\nU francuskoj Ligue 1 su odigrana četiri meča 14. kola, a uzbudljiv meč je viđen na Stade Velodrome, gde je Olympique Marseille dočekao Montpellier. Iako su gosti imali vođstvo u dva navrata, meč je završen nerešenim rezultatom 2:2. Bordeaux je pred svojim navijačima savladao Guingamp sa 1:0, a u poslednjem meču dana St. Etienne je kod kuće remizirao sa ekipom Rennesa rezultatom 1:1.\nNajbolji golgeter među golmanima svih vremena, Brazilac Rogerio Ceni, penzionisaće se nakon 25 godina profesionalnog fudbala. Golman Sao Paula, za koji je odigrao 1236 utakmica tokom 23 godine i postigao 131 gol, povlači se u 42. godini zbog povrede.\nBivši predsednik Fudbalskog saveza Perua Manuel Burga uhapšen je u sklopu istrage povodom korupcije u FIFA, prenosi BBC. Burga, koji je priveden u svojoj kući u Limi, 16. je koji je ove godine uhapšen po nalogu američkih vlasti zbog malverzacija u najvećoj fudbalskoj organizaciji.\nVlasnici MLS lige dali su podršku predlogu Davida Beckhama za osnivanje kluba u Majamiju, dan pošto su vlasnici tima objavili da su našli mesto za stadion. Upravni odbor lige, koji se sastao u subotu, dao je zeleno svetlo pridruženju tima iz Majamija ligi kada bude obavljeno njeno planirano proširenje do 2020. godine.\nBivši italijanski reprezentativac i fudbaler Verone Luca Toni, najavio je da će na kraju sezone završiti karijeru. On je tokom karijere, izmedju ostalih ekipa igrao za Fiorentinu, Bayern Munchen, Romu i Juventus. Prošle sezone je zajedno sa Maurom Icardijem bio prvi strelac Serie A i postao najstariji igrač kome je to uspelo.\nDanas su odigrana 2 meča 13. kola regionalne ABA lige, u kojoj je Metalac na svom parketu porazio ekipu Mega Leks sa 83:76, dok je u drugoj utakmici Cedevita posle velike borbe savladala MZT u gostima rezultatom 70:65.\nOsam mečeva NBA lige je odigrano u noći između subote i nedelje, a postignuti su sledeći rezultati:\nChicago Bulls – Charlotte Hornets 96:102\nHouston Rockets – Sacramento Kings 120:113\nMiami Heat – Cleveland Cavaliers 99:84\nMinnesota Timberwolves – Portland Trailblazers 103:109 (Nemanja Bjelica 2 poena i 5 skokova)\nMilwaukee Bucks – New York Knicks 106:91\nSan Antonio Spurs – Boston Celtics 108:105\nUtah Jazz – Indiana Pacers 122:119 (nakon produžetka)\nLos Angeles Clippers – Orlando Magic 103:101\nDanas je odigrana nekolicina mečeva 13. kola američke NFL lige, a postignuti su sledeći rezultati:\nChicago Bears – San Francisco 49ers 20:26 (nakon produžetka)\nNew York Giants – New York Jets 20:23 (nakon produžetka)\nTags:ABA Liga, Bundesliga, Crvena Zvezda, FIFA, korupcija, Luca Toni, Mađarska, MLS liga, NBA, NFL, poraz, pregled dana, Premier League, Primera, Rogerio Ceni, rukomet, rukometašice, Serie A, Srbija, Superliga, Svetsko prvenstvo\nGolden Stejt u seriji bez kraja


Srbija-Turska-BiH: Temeljac za prvih "18 kilometara mira" - Bizlife.rs\nSrbija-Turska-BiH: Temeljac za prvih “18 kilometara mira”\n18:38 Sremska Rača, 08.10.2019.\nPredsednik Srbije Aleksandar Vučić, turski predsednik Redžep Tajip Erdogan i članovi Predsedništva Bosne i Hercegovine položili su kamen temeljac za izgradnju auto-puta Beograd–Sarajevo.\nPredsednik Srbije je istakao da je početak radova auto-putu istorijski događaj, važan za ceo region, jer počinjemo jedan prostor da povezujemo, otvaramo i spajamo.\nUkazao je da će 19 kilometara auto-puta u Srbiji biti brzo izgrađeno, te da će biti izgrađen moderan most koji će spajati ljude iz Srbije, BiH i Republike Srpske kao dela BiH.\nPrimetio je da je u publici i vlasnik kompanije Tašjapi, koja gradi put, a kojem je sa bine poručio da učini sve da se radovi završe na vreme i da se ubrzaju svi radovi.\n“Predsednik Erdogan je rekao da nećeš da kasniš… Gledaj da ispunjavaš obaveze koje si nam dao i Erdoganu… Možda nama ne bi ispunio, ali Erdoganu mora da ispuni”, rekao je Vučić.\nVučić je rekao da će za 15 dana biti otvoren i auto-put Niš–Pirot–Dimitrovgrad tako da će se na putu do Istanbula kroz Srbiju celom teritorijom putovati auto-putem.\nPredsednik Turske Redžep Tajip Erdogan poručio je da je danas istorijski trenutak za Srbiju, BiH i Tursku, kao i da je jedini cilj Turske uspostavljanje mira i prosperiteta na Balkanu. Zbog toga, podvukao je, trebalo bi da se unapređuje saradnja među zemljama.\n“Mi smo danas svi zajedno svedoci jednom istorijskom trenutku među našim zemljama i veoma sam ponosan zbog toga što se danas okončava 12 važnih projekata”, rekao je Erdogan obraćajući se okupljenim građanima u Sremskoj Rači.\nPredsednik Turske je istakao da je most preko Save, čiji se temelj danas postavlja, most prijateljstva, jer zaista ima posebnu vrednost za ceo region.\nErdogan je naveo da ima velika očekivanja od turske kompanije Tašjapi, koja radi na izgradnji puta, da će projekat završiti u što kraćem roku i na najbolji način. “Turska će nastaviti da uvećava svoje investicije širom Srbije”, poručio je Erdogan.\nSrpski član Predsedništva BiH Milorad Dodik ocenio je da je gradnja auto-puta Beograd–Sarajevo istorijski događaj koji predstavlja vraćanje duga regionu i ljudima koji žive u njemu.\nIzrazio je uverenje da samo gradnja velikih puteva pomaže da ljudi dolaze, a mali, koje možemo da vidimo, doprinose da ljudi odlaze, jer ne vide perspektivu. Ocenio je da se gradnjom auto-puta stvara niz prednosti – da se bolje živi i razvija i komunicira.\nBošnjački član Predsedništva BiH Šefik Džaferović čestitao je Srbiji što je završila sve, inače komplikovane, procedure za izgradnju auto-puta i izrazio nadu da će to što pre učiniti i BiH kako bi se dva grada i dve zemlje što pre i što kvalitetnije povezale.\nDžaferović se zahvalio predsedniku Turske što je prepoznao da može da pomogne ovaj region. “Turska igra vrlo značajnu, stabilizirajuću ulogu u regionu, pomaže svima koliko može da se ljudi poveže, da normalno žive”, rekao je Džaferović.\nPredsedavajući Predsedništva BiH, hrvatski član Željko Komšić poručio je da je ta saobraćajnica simbol budućih odnosa Srbije i BiH i prijateljskih veza između naroda i zemalja.\n“Ovo je auto-put i komunikacija, ali je pored toga i simbol naših budućih boljih odnosa”, rekao je Komšić i dodao da se nada da će sledeće godine ista takva ceremonija biti održana i sa druge strane reke.\nKod mosta preko Save u Sremskoj Rači svečano je obeležen početak izgradnje auto-puta Beograd–Sarajevo.\nKomercijalni ugovor za izradu planova detaljne regulacije, projektovanje i izgradnju deonica potpisan je krajem prošle godine, a potpisali su ga potpredsednica Vlade Srbije Zorana Mihajlović, v.d. direktora Putevi Srbije Zoran Drobnjak i predsednik turske kompanije Tašjapi Emrulah Turanli.\nBudući auto-put gradiće se u dva pravca – Bijeljina-Sremska Rača (granica sa BiH)-Kuzmin i Požega-Kotroman (granica sa BiH).\nPrva deonica koja se radi je od Kuzmina do Sremske Rače, dužine 18 kilometara. Vrednost izrade tehničke dokumentacije i izvođenja radova na izgradnji deonice je 225 miliona evra.\nbeograd aleksandar vučić autoput dodik Erdogan bih sarajevo komsic dzaferovic


Za ulazak u Evropsku uniju i deca će morati da imaju negativan test\nObruč se polako steže. Kako napreduje vakcinacija u Evropi i svetu, tako se polako donose strožije mere u vezi aktuelne sanitarne situacije i neka određena pravila koja se nisu mogla zamisliti pre godinu dana. Evropska komisija je odlučila da za ulazak u Evrospku uniju i deci budu potrebni negativni testovi bez obzira na uzrast.\nOno što je možda olakšavajuće je činjenica da će se priznavati antigenski testovi svih vrsta pored već ustaljenih PCR testova. Ono što brine je možda buduća obavezna samo vakcina za putovanje. Podsetimo da se u SAD-u već vrše ispitivanja vakcine na decu od 6 godina i starijih. U svakom slučaju ovi testovi će biti na posebnoj sanitarnoj propusnici ili pasošu u vidu QR koda.\nPredlog zelenog digitalnog sertifikata je dobra vest za naše građane, jer će on omogućiti slobodno i bezbedno kretanje Evropom i to ne samo ako su vakcinisani, jer sertifikat može biti i potvrda o negativnom rezultatu testa ili o antitelima nakon oporavka od kovida 19, prenosi portal Politika.\nOvaj predlog previđa i testiranje dece, ali to ne mora da bude PCR test. U nacrtu dokumenta koji je EK predstavila piše da će priznavati više vrsta antigenskih testova, izjavila je za „Politiku” Tatjana Matić, ministar trgovine, turizma i telekomunikacija. Država Srbija će, prema njenim rečima, omogućiti brzo i lako izdavanje i PCR i antigenskih analiza, a kada digitalni sertifikati počnu da se primenjuju obezbediće i besplatno testiranje.\n– Ostavljen je rok u naredna tri meseca da se ovo rešenje i primeni u praksi, za šta je Srbija apsolutno spremna. U tehničkom smislu, potvrda o vakcinaciji koja se izdaje u našoj zemlji je interoperabilna, poseduje kju-ar kod i ja verujem da neće biti nikakvih problema oko usaglašavanja, rekla je ministarka Matić.\nTagovi: deca - Evropska komisija - evropska unija - korona virus - test


Malware, najnovije vesti - Naslovi.net\nUkoliko koristite Windows 10, dobre su šanse da vam se nekada desilo da se računar sam od sebe “zamrzne”. Neki put je do softvera, ali neki put i do vas – evo šta su najčešći uzroci. Hardver nije kompatibilan Drajveri Proverite Registry… »\nEpl računari dugo su važili za najbezbednije na internetu jer se verovalo da nema virusa koji su napisani za njihov operativni sistem. Da to više nije tako, znamo već dugo, pa su i Mac korisnici shvatili da im antivirus programi mogu biti od pomoći… »\nApple računari dugo su važili za najbezbednije na internetu jer se verovalo da nema virusa koji su napisani za njihov operativni sistem. Da to više nije tako, znamo već dugo, pa su i Mac korisnici shvatili da im antivirus programi mogu biti od… »\nUpozorenje: Popularni bar-kod skener zarazio milione telefona\nŠtetni softver, verovatno, stigao s decembarskim apdejtom. Popularni Barcode Scanner (Lavabird Ltd.) uklonjen je iz Google Play prodavnice, pošto je otkriveno da prenosi malware na telefone korisnika. Aplikacija je godinama radila besprekorno… »\nPC Press pre 19 dana\nJednim ažuriranjem, popularna aplikacija za skeniranje barkoda na Google Play-u transformisala se u malware i zarazila oko 10 miliona uređaja. Legitimna aplikacija postala parazit na telefonu Skener barkoda kompanije Lavabird Ltd. bila je Android… »\nGoogle ukinuo The Great Suspender ekstenziju\nGoogle je blokirao The Great Suspender, ekstenziju koji su koristili korisnici Chrome-a koji su bili skloni otvaranju velikog broja tabova, „jer sadrži malware“. Korisnici u nedoumici – šta dalje Ovo je ostavilo nekoliko pitanja i nedoumica. Prvo… »\nIstraživač koji se bavi bezbednosnim problemima, Aleks Birsan, uspeo da je prodre u interne sisteme velikih tehnoloških kompanija, koristeći propuste u dizajnu softvera koji one upotrebljavaju. Među poznatim kompanijama koje je „uspešno napao“… »\nPostoje aplikacije za svakakve namene, čak i za jednostavne stvari poput skeniranja barkodova. zapravo, takve aplikacije su zapravo prilično popularne za šta je dokaz i Barcode Scanner koji je instaliran preko 10 miliona puta. Međutim, ispostavilo se… »\nRadio 021 pre 31 minutajoš 34 povezane


KOMPANIJA DELEZ SRBIJA NAGRAĐENA ZA ZAPOŠLJAVANJE OSOBA SA INVALIDITETOM | odgovornoposlovanje.rs\nBeograd, 25. avgust 2018. – Kompanija Delez Srbija nagrađena je evropskim priznanjem za različitost i inkluziju na radnom mestu. Nagrada je potvrda primenjivanja najviših standarda kada su u pitanju obaveze i aktivnosti usmerene ka prilagođavanju osoba sa invaliditetom u kompaniju i radno mesto.\nU kompaniji su danas zaposlene 263 osobe sa invaliditetom dok se sa preko 12.000 zaposlenih radi na stvaranju inkluzivnog radnog okruženja.\n„Svakodnevno se trudimo da našim zaposlenima obezbedimo kvalitetne radne uslove. Posebnu pažnju posvećujemo temi inkluzije i sa Kreativno-edukativnim centrom ostvarujemo partnersku saradnju poslednjih deset godina. Samo tokom ove godine angažovali smo 36 korisnika centra koji daju značajan doprinos u podizanju kvaliteta usluge u prodavnicama, radom na pakovanju robe na kasi i u službi podrške“, istakla je Ivana Pejak iz kompanije Delez Srbija.


Ombudsman: Podići svest o pravima LGBT populacije | Autonomija\nPovodom Međunarodnog dana ponosa koji se širom sveta obeležava 27. juna, ombudsman je ukazao da su prava LGBT populacije u Srbiji veoma ugrožena i da je potrebno da svi društveni akteri, posebno državni organi, odlučno stanu u odbranu ljudskih prava te populacije i stanu na put svim oblicima homofobije i transfobije.\nOmbudsman je podsetio da je Srbija zemlja koja u oblasti diskriminacije osoba drugačije seksualne orijentacije i rodnog identiteta spada u srednje tolerantne zemlje, što je pokazalo istraživanje evropske organizacije ILGA koja se bavi zaštitom prava ovih osoba.\n„Zbog ovakvih rezultata i prisutnih homofobičnih i transfobičnih izjava u javnosti, Savet Evrope će podržati aktivnosti na izradi odgovarajućih strategija za borbu protiv diskriminacije, kao i akcije kojima će podići nivo sveti o potrebi suzbijanja i donošenja mera kojima se onemogućuje diskriminacija na osnovu seksualne orijentacije i rodnog identiteta“, navodi se u saopštenju.\nDodaje se da će u cilju pravljenja što bolje strategije za zaštitu prava LGBT populacije, Kancelarija vojvođanskog ombudsmana sprovesti istraživanja o stavovima studenata Univerziteta u Novom Sadu o diskriminaciji na osnovu seksualne orijentacije i rodnog identiteta.\nOvo istraživanje, kampanju koja će uslediti nakon njega i preporuke Saveta Evrope zajednički će sprovesti Zavod za ravnopravnost polova i Pokrajinski ombudsman u saradnji sa nevladinim organizacijama, piše u saopštenju.


Tanjug 19. maja 2021. 06:40\nTEL AVIV – Sukobi Izraela i Palestinaca nastavili su se danas vazdušnim udarima na Pojas Gaze i uzvratnim raketnim napadima Hamasa, uprkos međunarodnim pozivima da se okonča više od nedelju dana borbi.\nIzraelski lideri potvrdili su da se sprovodi ofanziva na Hamas i Islamski džihad, a izraelski vojni portparol priznao je da, s procenjenih 12.000 projektila i minobacača kojima raspolažu grupe iz Gaze, oni i dalje imaju dovoljno raketa za napade na izraelske gradove, prenosi Rojters.\nDva tajlandska radnika su ubijena, a sedam ljudi ranjeno u raketnom napadu juče na izraelsku farmu u blizini granice sa Gazom, saopštila je policija,a odgovornost za napad su preuzeli Hamas i Islamski džihad.\nRakete su takođe lansirane sa palestinskih položaja,a sirene su se danas oglasile u primorskom gradu Ašdodu, južno od Tel Aviva, i u naseljima blizu granice s Gazom, ali nije bilo izveštaja o šteti ili povređenim osobama.\nMedicinski zvaničnici Gaze saopštili su da je od početka borbi 10. maja ubijeno 217 Palestinaca, uključujući 63 dece i više od 1.400 ranjenih osoba.\nIzraelske vlasti potvrdilie su da je u Izraelu ubijeno 12 ljudi, uključujući i dvoje dece.\nGotovo 450 zgrada u pojasu Gaze je uništeno ili teško oštećeno, uključujući šest bolnica i devet domova zdravlja, od trenutnog započinjanja sukoba.\nU sukobima u Jerusalimu i na Zapadnoj obali na protestima jedan Palestinac je ubijen i više od 70 ranjeno,od toga 16 vatrenim oružjem, a stotine njih bacalo je kamenje na izraelske kontrolne punktove gde su dva vojnika povređena, navodi Gardijan\nVelike grupe Palestinaca okupile su se i u Nablusu, Vitlajemu, Hebronu i drugim gradovima na Zapadnoj obali.\nU Jerusalimu je policija rasporedila vodene topove u blizini naselja Šeik Džara, gde se palestinske porodice suočavaju sa proterivanjem iz domova u kojima žive od 1950-ih.\nPretnja ovim iseljavanjem ključni je faktor porasta tenzija u gradu tokom poslednjih sedmica koji su narasli do otvorenih sukoba dve strane koje su ušle u deveti dan.


Sitni koraci Grada Beograda u uvođenju reda u gradskom prostoru | Nova Ekonomija\nGradske vlasti Beograda obavestile su Državnu revizorsku instituciju (DRI) da su osnovali nov sektor u čijoj nadležnosti će biti popis i evidencija poslovnog prostora u javnoj svojini.\nNa primedbe državnog revizora iz decembra 2019. da Grad Beograd i Niš nisu uspostavili sveobuhvatne evidencije poslovnog prostora, Grad Beograd je u odazivnom izveštaju odgovorio da je formiran novi sektor pod nazivom „Sektor za popis, evidenciju i upis prava javne svojine“.\nDržavna revizorska institucija izdala je početkom decembra 2019. Izveštaj o reviziji svrsishodnosti poslovanja „Davanje u zakup poslovnog prostora u svojini jedinica lokalne samouprave“. S obzirom da sve otkrivene nesvrsishodnosti nisu bile otklonjene u toku revizije, DRI je od subjekta revizije zahtevala dostavljanje odazivnog izveštaja.\nU odazivnom izveštaju Beograg je odgovorio da je Sekretarijat za imovinske i pravne poslove sačinio Projektni zadatak sa ciljem uvođenja informacionog sistema za upravljanje nepokretnostima u javnoj svojini grada Beograda.\nFormiranjem novog Sektora i prijemom novih zaposlenih na radna mesta omogućiće se efikasnije vršenje radnji za upis prava javne svojine u javnu knjigu o nepokretnostima i pravima na njima.\nOpisanu meru ispravljanja DRI ocenjuje kao zadovoljavajuću.\nGrad Beograd je takođe naveo da je na sednici Skupštine grada 29. novembra 2019. godine, povećan početni iznos zakupnina za 2%.\nPrilikom sledeće izmene Odluke o utvrđivanju zakupnina za poslovni prostor na kome je nosilac prava javne svojine grad Beograd, odnosno na kome grad Beograd ima posebna svojinska ovlašćenja izvršiće se promena visina zakupnina po zonama, delatnostima i vrsti poslovnog prostora, kao i novo raspoređivanje ulica po zonama, obećano je revizoru.\nOva mera koju je revizor ocenio zadovoljavajućom, dolazi nakon primedbe revizore da gradovi Beograd i Niš nisu dokumentovali način procene početne visine zakupnine.\nNajviša početna cena zakupnine u Gradu Beogradu je 2.097 dinara, u Gradu Novom Sadu je 3.730 dinara i u Gradu Nišu je 4.165 dinara po kvadratu.\nPrimedba revizora je bila i da su Gradovi preduzimali mere za naplatu potraživanja zakupnine ali nisu ostvareni očekivani efekti naplate potraživanja.\nIznos potraživanja od zakupaca poslovnog prostora starija od tri godine je 73% ukupnog iznosa potraživanja. Zakonom o obligacionim odnosima uređeno je da potraživanje zakupnine, bilo da se plaća povremeno, bilo u jednom ukupnom iznosu, zastareva za tri godine, podsetio je revizor.\nSubjekt revizije je naveo da su do dostave odazivnog izveštaja preuzeta sva potraživanja gradskih opština, odnosno javnih preduzeća za upravljanje poslovnim prostorom prema zakupcima – dužnicima, koja nisu naplaćena, a nastala su pre 30.novembra 2016. godine.\nKako se navodi, početkom 2019. godine uvedena je overa ugovora o zakupu kod javnog beležnika u formi izvršne isprave, kako bi se smanjio broj sudskih postupaka i ubrzala naplata dugovane zakupnine.\nPreko Gradskog pravobranilaštva grada Beograda, protiv zakupaca koji ne izmiruju obavezu plaćanja zakupnine nastaviće se redovno pokretanje parničnih postupaka za naplatu zakupnine.\nTakođe, za sve zakupce svakodnevno će se vršiti praćenje stanja duga, nastaviti sa periodičnim slanjem opomena svim dužnicima, pratiti njihova dostava, sprovoditi lična uručenja i pripremati dokumentacija potrebna za eventualno utuženje, obećano je revizoru.\nNa uočenu nepravilnost da nije uspostavljena adekvatna kontrola korišćenja poslovnog prostora od strane zakupaca, gradske vlasti su obavestile revizora da su poslednjeg dana prošle godine u okviru Sektora za zakup poslovnog prostora formirali novo Odeljenje za kontrolu korišćenja poslovnog prostora. Odeljenje ima deset radnih mesta, a popunjeno je sa šest izvršilaca.\nPrethodno je revizor u inspekciji fizičkih objekata u Bepogradu, Novom Sadu i Nišu, utvrdio da u Beogradu najmenj je 7 odsto uzorkovanog prostora nije zakupac sa kojim je zaključen ugovor.


Tošiba – Bankar.me\nTag Archives: Tošiba\nApril 11, 2017 BERZA, SVE VIJESTI, SVIJET 0\nJapanska kompanija Toshiba predstavila je danas svoje finansijske rezultate kroz koje se može vidjeti kako je opstanak kompanije upitan. Konglomerat je u gubitku od blizu 4,8 milijardi dolara samo od aprila do decembra ove godine.\nSkandal u Tošibi težak 1,2 milijarde dolara\nJuly 21, 2015 BERZA, PLANETA, REGION, SVE VIJESTI 0\nGeneralni direktor japanskog giganta Tošibe Hisao Tanaka podnijeće ostavku nakon što je otkriveno da je znao da se profit firme godinama vještački “pumpa”. Nezavisna istraga je pokazala da kompanija od 2008. prikazuje uvećani operativni profit i to u ukupnom iznosu od 1,22 milijarde dolara.\nMay 16, 2014 BERZA, Ekonomija, SVE VIJESTI, SVIJET, TEHNO 0\nTošiba planira za 50 odsto veći profit do 2016. godine\nAugust 8, 2013 BERZA, SVE VIJESTI, SVIJET, TEHNO 0\nJapanski proizvođač elektronike Tošiba planira da do marta 2016. godine poveća operativni profit za 50 odsto, u odnosu na finansijsku 2013. godinu, na 400 milijardi jena (4,1 milijarda dolara). Kako prenosi Blumberg, kompanija očekuje da 2013. finansijske godine koja će se završiti u martu 2014. godine, ostvari dobit iz poslovanja …


Centralna banka je procenu privrednog rasta Srbije korigovala za 0,5 odsto niže nego što je predviđala u februaru ove godine\nDirektor Sektora za ekonomska istraživanja i statistiku Narodne banke Srbije Savo Jakovljević izjavio je danas da je NBS revidirala naniže prognozu rasta bruto domaćeg proizvoda (BDP) zbog međunarodnih faktora, odnosno manje tražnje i manjeg izvoza srpskih firmi na tržište evrozone.\nNBS je procenu privrednog rasta Srbije korigovala na nivo od 3,5 do 4,5 odsto, što je za 0,5 odsto niže nego što je centralna banka predviđala u februaru ove godine.\nŠta je podiglo inflaciju?\n- Četiri fatora utiču otprilike sa po jednom četvrtinom na povećanje projekcije inflacije za ovu godinu - rekao je on.\nDa "Made in Serbia" u svetu nešto znači: Proradio Savet za kvalitet proizvoda\nCene voća i povrća će padati\nJakovljević je dodao da Srbija ima nižu inflaciju od zemalja u regionu u kojima je ona dvocifrena, zahvaljujući tome što se Vlada Srbije odrekla dela akciza na derivate.\nTakođe je naveo da je na rast cena voća i povrća uticalo povećanje cena mineralnih đubriva, derivata i drugih sirovina. Cene vođa i povrća će, kaže, početi da padaju, ali kasnije nego što se očekivalo i sa višeg nivoa.\nrast privrede Srbije privreda BDP NBS korekcija rasta privrede


Puštena u rad prva pametna presa za reciklažu limenki u Beogradu - Društvo - Dnevni list Danas\nPočetna » Društvo » Puštena u rad prva pametna presa za reciklažu limenki u Beogradu\nPrva pametna presa na teritoriji Beograda za reciklažu aluminijumskih limenki puštena je danas u rad.\n1Piše: Danas Online 22. januara 2021. 13.13\nSa ciljem da kroz aktivno učešće građana poveća stepen reciklaže i time doprinese očuvanju životne sredine, u okviru programa razvojnih partnerstava sa privatnim sektorom develoPPP. de pokrenuta je kampanja za reciklažu aluminijumskih limenki na pametnim presama.\nKampanja se realizuje uz podršku Nemačke razvojne saradnjke koju sprovodi GIZ u okviru projekta „Pametni sistem za sakupljanje limenki u gradovima“, koju zajednički finansiraju nemačko Savezno ministarstvo za ekonomsku saradnju i razvoj (BMZ) i kompanije Ball Packaging Europe, Mercator-S i Solagro.\nKako se navodi u saopštenju, prva pametna presa lansirana je u IDEA Organic prodavnici u Ulici kralja Petra u Beogradu. Građani koji budu reciklirali limenke na pametnim uređajima imaće mogućnost da ostvaruju popuste u IDEA prodavnicama putem Solagro aplikacije, a najuspešnije reciklere očekuju brojne vredne nagrade.\n„Želja nam je da Beograd postane prepoznatljiv kao prestonica koja očuvanje životne sredine svrstava među svoje prioritete i time doprinosi poboljšanju kvaliteta života svojih građana. Ovakvi projekti daju značajan doprinos ostvarenju naših namera i pozdravljamo nastojanja biznis sektora da uzme aktivnu ulogu u brizi o ekološkoj održivosti okruženja u kom posluje. Nadamo se da će naši sugrađani brzo steći naviku da koriste ovu presu i tako na jednostavan i efektan način doprineti da Beograd bude još čistiji“, naglasila je Ivana Vilotijević.\n„Veoma smo ponosni na to što je prva pametna presa postavljena upravo u IDEA Organic objektu, jer koncept naše prodavnice promoviše vrednosti o svetu kojima ima budućnost, a to su zdraviji život i čistija sredina. Planirano je da kroz projekat postavimo pametne prese na ukupno 10 lokacija u Beogradu. Želimo da na ovaj način našim sugrađanima omogućimo da se što lakše uključe u proces reciklaže. Naša vizija održivog poslovanja temelji se i na velikoj brizi o životnoj sredini, jer ulažemo veliki trud i značajne resurse kako bismo obezbedili čistiju budućnost za nove generacije.“\nJelena Kiš, menadžer za održivost i regulatorne poslove za centralnu i istočnu Evropu kompanije „Ball Packaging Europe“, najvećeg svetskog proizvođač limenki, naglasila je da je održivost jedan od najvećih prioriteta kompanije.\n„Proces reciklaže treba da počne već prilikom proizvodnje ambalaže – sami proizvođači imaju odgovornost da je učine što jednostavnijom za reciklažu. Naša kompanija kontinuirano razvija svoju ekspertizu i tehnologije proizvodnje aluminijumskih limenki koje se lako recikliraju. Na ovaj način omogućavamo i drugim učesnicima u lancu reciklaže da ponovna upotreba resursa postane redovan deo njihove prakse. Ekološka održivost je cilj koji ne može da postigne sam pojedinac, pa čak ni samo jedna kompanija – to je cilj koji zahteva saradnju brojnih aktera na različitim nivoima i nastojimo da svojim primerom i poslovnom praksom podstaknemo i druge da se uključe“.\nNemanja Janić, jedan od osnivača i izvršni direktor kompanije „Solagro Smart Recycling“ koja je osmislila ovaj inovativni sistem za reciklažu limenki, detaljnije je predstavio njegov način rada.\n„Ovo je prvi pametni sistem za reciklažu ambalažnog otpada sa elementima igre i analizom podataka recikliranog materijala integrisan u loyalty program nekog supermarketa u regionu, a koji je u potpunosti razvijen od strane domaće kompanije – startapa Solagro. Time pokazujemo da mlade inovativne kompanije u Srbiji ne samo da idu u korak sa novim tehnologijama i trendovima u oblasti reciklaže, već ih i same postavljaju“, naveo je on.\nDaniela Funke, direktorka GIZ-a u Srbiji, ocenila je da ovaj projekat povezuje više aspekata razvoja kojima Nemačka razvojna saradnja pruža kontinuiranu podršku.\n„Veliko nam je zadovoljstvo da kroz partnerstvo sa privatnim sektorom zajednički kreiramo nova digitalna rešenja za zaštitu životne sredine, a podsticanjem inovacija mladih stručnjaka i startap kompanija doprinesemo održivom razvoju kako u Srbiji tako i u celom regionu Zapadnog Balkana“ naglasila je ona.\nAluminijumske limenke 100 odsto reciklabilne\nAluminijumske limenke su 100 odsto reciklabilne i kao takve predstavljaju najodrživiju vrstu ambalaže. Budući da se bez gubitaka na kvalitetu mogu beskonačno reciklirati, proces njihove reciklaže je zatvoreni krug i donosi veliku uštedu, dok istovremenu značajno smanjuje zagađenje životne sredine. Energija koja se sačuva recikliranjem četiri aluminijumske limenke za piće može pokretati mašinu za pranje veša jedan sat, dok jedna reciklirana limenka uštedi energiju koja je dovoljna za tročasovni rad televizora. Reciklaža limenki smanjuje potrošnju prirodnih resursa, kao i količinu otpada na deponijama.\nlimenke, Presa, reciklažaBeograd\n22. januara 2021. u 14.03\nJedina razlika je sto u svetu placaju po limenci a u srbiji je fancy da doneses i poklonis.


Proglašena vanredna situacija na delu opštine Priboj - IndeksOnline.rs\nNaslovna srbija Priboj Proglašena vanredna situacija na delu opštine Priboj\nProglašena vanredna situacija na delu opštine Priboj\nPRIBOJ – Jako nevreme praćeno obilnim padavinama zahvatilo je tokom popodnevnih časova delove opštine Priboj. Najgore su prošle Mesne zajednice Sjeverin i Strmac gde je su bujični potoci načinili štetu na putnoj infrastrukturi. Sednicu je održao i Opštinski štab za vanredne situacije, na či je predlog predsednik opštine Lazar Rvović proglasio vanrednu situaciju na jednom delu ove opštine.\nVanredna situacija proglašena je na delu teritorije opštine Priboj i to u MZ Strmac i na delu teritorije Sjeverina, zbog elementarnih nepogoda.\n– U večernjim časovima MZ Strmac i deo teritorije MZ Sjeverin, zahvatile su obilne kišne padavine i olujno nevreme, usled čega je došlo do pojave bujičnih potoka koji su oštetili lokalne puteve na tom području, veliki nanosi zemlje, zatrpani i odnešeni propusti i pojava klizšta, prekinuli su drumski saobraćaj na više putnih pravaca u ove dve mesne zajednice – kaže načelnik Opštinskog štaba za vanredne situacije Boris Mrdović.\nŠtab je naložio Javnom preduzeću za uređenje građevinskog zemljišta i razvoj opštine Priboj da u cilju zaštite ljudstva i materijalnih dobara od elementarnih nepogoda preduzme neophodne mere i aktivnosti u cilju otklanjanja posledica olujnog nevremena na infrastrukturnim objektima i preduzme neophodne radnje u saniranju štete.\nPrethodni tekstPožar u hotelu Srbija, nema povređenih\nSledeći tekstŠumaherova porodica negirala navode da se sele na Majorku


IZVOZNA tržišta: Čekamo prvu milijardu u robnoj razmeni Srbije i Severne Makedonije - Pluton Logistics\nNova pruga od Beograda do granice sa Severnom Makedonijom doneće nove investicije, bezbedniji i ekološki prihvatljiviji transport, niže troškove i veću konkurenciju čitavog regiona. Srbija i Severna Makedonija zahvaljujući bilateralnim sporazumima iz 2019. pokazuju veliki napredak na olakšanju trgovine i uklanjanju barijera, kaže Mihailo Vesović, direktor Sektora za strateške analize, usluge i internacionalizaciju PKS.\nU intervjuu koji je dao makedonskoj grupaciji portala (biznisinfo.mk, standard.mk i lokalno.mk), Vesović navodi da se ekonomski odnosi Srbije i Severne Makedonije, koji idu uzlaznom linijom, zasnivaju na dinamičnoj robnoj razmeni, ali pored robne razmene postoje realne mogućnosti za još veće investicije i veću privrednu saradnju.\n– Veću saradnju između naših zemalja vidim pre svega kroz zajedničko uključivanje srpskih i makedonskih kompanija u izvođenju radova na međusobnom infrastrukturnom povezivanju, kao što su na primer, gradnja dalekovodne mreže između Niša i Štipa, izgradnja gasne konekcije Vranje-Kumanovo, rekonstukcija pruge Budimpešta-Beograd-Skoplje – naveo je Vesović.\nIako je robna razmena dveju zemalja u 2020. godini iznosila 860,5 miliona evra i bila manja za 4,2% u odnosu na godinu pre, a izvoz u Severnu Makedoniju smanjen za 4,6% u odnosu na 2019, ove godine očekujemo da će naša robna razmena premašiti psihološku granicu od milijardu evra, istakao je Vesović.\nOn je naveo da u prilog tome govori rast robne razmene od čak 4,9% u prvom kvaratalu ove godine. Izvoz iz Srbije u Severnu Makedoniju povećan je 12,5% u odnosu na prvi kvartal 2020, dok je uvoz povećan čak 23,3%.\nKada je u pitanju region, poslovanje i dalje prate prepreke koje su najčešće rezultat neusklađenosti sertifikata koji prate robu.\n– Nemamo direktan platni promet između određenih tržišta, imamo različite standarde za određene proizvode, nedovoljno primenjujemo elektronska dokumenta, a na pojedinim tržištima imamo i čak i slučajeve ograničenja trgovine necarinskim barijerama. U tom smislu, inicijativa Mali Šengen može da doprinese da se ubrza ekonomski razvoj, EU integracije i unaprede dobrosusedski odnosi. Stoga, podržavamo svaku inicijativu koja će ubrzati stvaranje zajedničkog regionalnog tržišta – poručio je Vesović.\nUpravni odbor Komorskog investicionog foruma nedavno je oformio posebnu jedinicu čiji će zadatak biti da intenzivira naše zajedničke aktivnosti na privlačenju investicija. Želimo maksimalno da iskoristimo sve naše benefite koje će doneti očekivana implementacija Zajedničkog regionalnog tržišta, kao i primena ekonomskog i investicionog plana EU za Zapadni Balkan, istakao je.\nU postkovid vremenu veliku šansu vidimo na polju transformacije globalnih lanaca vrednosti, tvz. ”nearshoring” u kojem veliki sistemi traže dobavljače na bližim proizvodnim lokacijama.\nKad su saobraćajnice i transport u pitanju, Srbija i Severna Makedonija prednjače u odnosu na region, jer već imaju integrisani granični prelaz i od 2019. zajedničku kontrolu na prelazu Preševo-Tabanovce. Zahvaljujući usaglašenim propisima i procedurama, sertifikatima, radnim vremenima graničnih službi, kamioni sa robom prolaze bez zadržavanja na granici, navodi.\n← Ekološki, ali skupo – Koliko će kompanije morati da plate za Euro 7 kamione?\nSpoljna TRGOVINA: Šta kaže statistika za prva 4 meseca? →\n27. juna 2016. 22. aprila 2017. marko\n„One stop shop“ – integrisano upravljanje granicom Srbije i Makedonije\n4. septembra 2018. 5. septembra 2018. marko


Potpisani ugovori o isporuci 52 sistema za navodnjavanje - infoBirač\nPotpisani ugovori o isporuci 52 sistema za navodnjavanje\nPredstavnici opštine Bratunac i švajcarske organizacije „Karitas“ potpisali su danas ugovore sa 52 proizvođača maline kojima su obezbijeđeni sistemi za nadnjavanje zasada „kap po kap“. Кorisnici ovog projekta, ukupne vrijednosti 17.000 maraka, obezbijedili su 40 odsto sredstava.\nNačelnik Odjeljenja za privredu i društvene djelatnosti Ševko Кarić najavio je da će isporuka sistema za navodnjavanje početi naredne sedmice.\n– Ovim projektom je, osim nabavke, predviđeno postavljanje sistema i predavanje o njihovom efikasnom korištenju i poboljšanju prinosa. Sistemi će biti dostavljeni korisnicima ovog projekta i postavljeni u zasadima – rekao je Кarić.\nPredstavnik švajcarske organizacije „Karitas“ Adnan Jašarević rekao je da se projekat nabavke sistema za navodnjavanje zasada maline provodi u okviru borbe protiv klimatskih promjena. On je istakao da je nabavka sistema veoma važna za proizvođače maline jer mogu očekivati viši prinos od 30 do 40 odsto.\nOpština Bratunac je prošlog mjeseca, zajedno sa švajcarskom organizacijom „Karitas“, a uz učešće lokalnih poljoprivrednih proizvođača, isporučila 20 plastenika površine 100 metara kvadratnih sa kompletnom opremom i sadnim materijalom.\nU nedjelju bez struje kompletno gradsko područje Zvornika, Divič i Meterize\nParastos pukovniku Dragoslavu Račiću u Ljuboviji\n23 Februara, 2018 23 Februara, 2018 admin\nU Bratuncu treći susreti biciklista „Drinski MTB karavan 2020“\nDanas 160 novih slučajeva u Srpskoj – u Zvorniku 9, Bratuncu 3 novozaražena


Skupština jednoglasno protiv GMO - Kragujevac online - Sve o gradu na jednom mestu\nTrenutno se nalazite na strani: O Kragujevcu Ekonomija Privreda Skupština jednoglasno protiv GMO\nSkupština jednoglasno protiv GMO\nOdluku o proglašenju Kragujevca za teritoriju bez GMO, podržali su odbornici svih stranaka u parlamentu.\nU vreme objavljivanja ovog teksta, zasedanje lokalnog parlamenta još traje i rasprave o skoro svemu su uobičajeno duge i prepune suprotnih stavova. Ipak, među prvim tačkama na dnevnom redu našla se i jedna za koju su glasali svi. Kragujevac je proglašen sredinom bez genetički modifikovanih organizama.\nSvi prisutni odbornici glasali su za usvajanje Deklaracije o proglašenju grada Kragujevca za teritoriju bez proizvodnje, gajenja i prometa genetički modifikovanih organizama i proizvoda od genetički modifikovanih organizama.\nTakva odluka ušla je u razmatranje na predlog odborničke grupe Demokratske stranke Srbije, zbog čega su oni veoma zadovoljni.\n- Želim da iskažem veliko zadovoljstvo što je Skupština grada jednoglasno, uz glasove svih odborničkih grupa, izglasala naš predlog da se usvoji Deklaracija, čime se Kragujevac svrstava u red najrazvijenih evropskih gradova, regiona i pokrajina kojima je interes da se ispred svega stavi zdravlje ljudi i očuvanje životne sredine – rekao je tim povodom Dragoslav Ilić, predsednik Odborničke grupe DSS-a u Skupštini grada Kragujevca.\nOva odluka, istina, nije prva oko koje su se složile i pozicija i opozicija, ali, ruku na srce, jedna je od retkih kada su svi na istoj strani, odnosno na strani građana.


Dan online - Drustvo: FLEŠ - 2018-11-10\nJavne službe za zapošljavanje, udruženja poslodavaca i obrazovnih institucija treba da imaju jače veze i zajednički da djeluju kako bi se smanjile neusaglašenosti potreba tržišta rada i obrazovnog sistema, ocijenio je direktor Zavoda za zapošljavanje Crne Gore Suljo Mustafić na konferenciji Evropske mreže javnih službi za zapošljavanje koja je održana u Briselu.\n– Ljudi koji izlaze iz obrazovnog sistema treba što bolje da budu pripremljeni za buduće aktivnosti na radnom mjestu jer se na tržištu rada posebno cijene praktična znanja i sposobnosti. To je najbolje moguće ukoliko su predstavnici poslodavaca uključeni u planiranje obrazovanja – kazao je Mustafić.A.O.\nSaradnja će biti ojačana\nSaradnja ministarstava odbrane Crne Gore i Belgije biće dodatno ojačana i unaprijeđena, poručeno je na sastanku novoimenovanog ambasadora te zemlje Konrada Adama i Predraga Boškovića. Iz Ministarstva odbrane su kazali da je Crna Gora punopravnim članstvom u NATO ispunila jedan od dva strateška cilja, te da predano radi na ispunjavanju drugog cilja, članstva u EU.A.O.\nIzradili nacrt plana\nDirektorat za materijalne resurse Ministarstva odbrane izradio je nacrt Master plana za naoružanje, ubojna sredstva i njihovo sigurno skladištenje za naredni srednjoročni period, saopštili su iz resora odbrane. Kako su naglasili, tim povodom se generalna direktorica Direktorata za materijalne resurse Alma Ljuljanaj Jovićević sastala sa delegacijom Organizacije za evropsku bezbjednost i saradnju (OEBS) i predstavnicima partnerskih država Austrije, Njemačke i Švajcarske, na čelu sa Lukom Buhinom, projektnim menadžerom u OEBS-ovom Centru za prevenciju konflikata.


NOVI SAD MODERNIZUJE BICIKLISTIČKE STAZE ~\nČlan Gradskog veća Vladimir Stojković sa Mandićem desno i Radojičićem-levo.\nNajveći vojvođanski grad Novi Sad , sa više od 400.000 stanovnika, poznat je i po tome da gotovo svaka porodica ima bar jedan bicikl. Tradicija biciklističkog saobraćaja je veoma duga, kao i u drugim vojvođanskim gradovima poput Subotice, Zrenjanina, Vršca, Pančeva…\nImajući tu tradiciju u vidu i saobraćajnu infrastrukturu u Novom Sadu, juče su (subota, 30. maj 2020. godine) član Gradskog veća za komunalne poslove Vladimir Stojković, načelnik Gradske uprave za građevinsko zemljište i investicije Dejan Mandić i direktor JKP „Put“ Dušan Radojičić obišli radove na rekonstrukciji biciklističkih staza na uglu ulica Narodnog fronta i Fruškogorske u širem centru.\nOsnovni cilj brige i investiranja Novog Sada je da saobraćajnu infrastrukturu učini što bezbednijom i funkcionalnijom. Novi Sad je ovog puta uložio sredstva za uklanjanje nedostataka na postojećim biciklističkim stazama. Uglavnom, nedostaci su visoki ivičnjaci na prelazima preko kolovoza, oštećenja u vidu rupa, raskopanih površina, ulegnuća i izbočina na asfaltu.\n– Svesni činjenice da veliki broj Novosađana koristi bicikl kao prevozno sredstvo ali i kao omiljeni vid rekreacije, predstavnici Grada Novog Sada, odnosno Gradske uprave za građevinsko zemljište i investicije održali su niz sastanaka sa Novosadskom biciklističkom inicijativom. Uvažavajući njihove sugestije i imajući potpuno razumevanje za probleme sa kojima se susreću biciklisti započeli smo obnovu postojećih biciklističkih staza. U Novom Sadu, trenutno se mreža biciklističkog saobraćaja rasprostire u dužini od preko 90 km, a u prethodnih nekoliko godina izgrađene su nove biciklističke staze na Bulevaru Evrope, Sentandrejskom putu, Bulevaru Jovana Dučića, Bulevaru despota Stefana, Ulici Bate Brkića i 1300 kaplara, kao i 6,2 km biciklističke staze Novi Sad – Begeč. Završena je projektna dokumentacija za rekonstrukciju 7 km biciklističke staze na Futoškom putu i za to je pribavljena građevinska dozvola, a u dogovoru sa Novosadskom biciklističkom inicijativom ta rekonstrukcija krenuće od Bulevara patrijarha Pavla. Moram da napomenem da imamo odličnu saradnju sa civilnim sektorom i slušajući njihove potrebe, ali i interes Grada i Novosađana nastavićemo da ulažemo i dalje u biciklističku infrastrukturu u koju je tokom poslednjih godina ulagano više desetina miliona dinara – rekao je član Gradskog veća za komunalne poslove Vladimir Stojković.\nPrema rečima predstavnika Grada Novog Sada trenutno se rekonstruišu biciklističke staze na raskrsnici Bulevara oslobođenja i Ulice kralja Petra kao i u Ulici Narodnog fronta. Posle ovih radova biće popravljene i druge kritične deonice na Bulevaru oslobođenja i na još nekoliko lokacija u gradu gde postoje oštećenja koja biciklistima ometaju udobnu i bezbednu vožnju.


Real Madrid će u gradskom derbiju biti bez povređenih odbrambenih fudbalera Lasane Dijare i Ezekijela Garaja.\nU tim se posle povrede članka vraća vezni igrač Mamadu Dijara.\n"Nismo najbolji Real Madrid u istoriji jer se to pokazuje titulama...ali, važne su nam brojke koje ostvarujemo", rekao je Pelegrini.\nReal i aktuelni šampion Barselona izjednačeni su po broju bodova na prvom mestu tabele, a njjihov međusobni obračun, "superklasiko", na programu je za dve nedelje.\nTim Atletika, koji već 11 godina nije pobedio Real, biće jači za povratnika Tijaga.


Nikolić: Srbija sada mora da pokaže hrabrost i solidarnost - ebart\nNikolić: Srbija sada mora da pokaže hrabrost i solidarnost\nPredsednik Srbije Tomislav Nikolić prilikom obilaska Krupnja izjavio je da je vreme za ličnu hrabrost prošlo, da je Srbija pokazala hrabrost i da je sad vreme za humanost i solidarnost, ističući da vlada neće zaboraviti nikoga\n"U Krupnju je situacija najteža i on je najugroženiji zato što je predaleko, opština je preslaba i ovde treba svega", rekao je Nikolić novinarima prilikom obilaska Krupnja. Nikolić je naveo i da je u kontaktima sa predsednikom vlade Aleksandrom Vučićem dogovoreno da se konvoj humanitarne pomoći pošalje upravo u to mesto.\n"Vučić mi je rekao da je Krupanj u najtežoj situaciji i najugroženiji. Očigledno da jeste", istakao je Nikolić.\nPredsednik Srbije rekao je i da je velika tragedija zadesila meštane u Krupnju, da oni nisu sami, da u Srbiji danas niko nije sam, i da će naša zemlja odvojiti ono što ima za pomoć ljudima.\n"Mislili smo da sprovodimo mere za oporavak privrede, mi sada sprovodimo mere da spašavamo stanovništvo", rekao je Nikolić. Apelujući na sve građane i privrednike, odnosno one koji imaju "nešto više čega mogu da se odreknu", Nikolić je naglasio da je posle spašavanja i evakuacije sugrađana, sad na redu druga vrsta solidarnosti.\nLjudi iz struke i nauke, poručio je predsednik, utvrdiće listu prioriteta i ko je koliku štetu pretrpeo u poplavama.\n"Srbija se obratila celom svetu, svim predsednicima vlada i država, i očekujemo veliku pomoć jer je ovakvu katastrofu retko koja država u svetu doživela", rekao je predsednik. Prvi konvoj koji smo obezbedili stiže u Krupanj, rekao je Nikolić, ističući da je u ovom mestu meštanima neophodno obezbediti mašine, ali i put kojim će doći do svojih kuća.\nNikolić je rekao da u ovom mestu treba da se vidi u kakvom su stanju zasadi, posebno maline, jer je to jedini izvor prihoda ovog kraja i da neće biti dobro ako meštani ostanu bez njega.\n"Vlada brine o vama", poručio je predsednik, ističući da su ovo mesto posetili i ministri Nikola Selaković, Rasim Ljajić, a da je sad sa njim i Aleksandar Vulin.\n"Imajte malo strpljenja i poverenja u vladu jer oni danas nemaju nikakav interes osim da vama pomognu da što pre živite normalno", rekao je Nikolić.\nOn je dodao da naselje Zmajevac u Krupnju nije bilo za gradnju kuća, da to govori iz iskustva, jer je ono u rečnom koritu.\n"Ovo je sve rečno korito, ovde je svuda proticala reka, i gde je proticala, tu će opet da protiče. Treba da se razmisli uopšte da li može da se ostane ovde", podvukao je predsednik i dodao da opština treba da traži povoljniju lokaciju za naselje koje je najviše stradalo u poplavama i klizištima.\n"Vidi se da ne valja ni brdo ni dolina, brdo kliza, a dolina reka plavi i treba naći dobro mesto za gradnju, pa kad se izda dozvola da se za nju i odgovara', rekao je Nikolić.\nPrema njegovim rečima, država će da pomogne da se izgrade kuće i onima koji nemaju građevinsku dozvolu, ističući da svakoga ko odlučuje o pomoći treba dovesti da vidi "makar jednu potonulu kuću i da zamisli sebe u toj noći, u toj situaciji".\nU pratnji predsednika države u Krupanj su došli njegova supruga Dragica Nikolić, sin Radomir i ministar Aleksandar Vulin.


Srbin Džon američki čovek u Beogradu - TAMO DALEKO\nSrbin Džon američki čovek u Beogradu\n22. септембра 2020. Zdravko Elez 1006 Views 0 Comments\nNovi direktor kancelarije Američke razvojne agencije (DFC) u Beogradu biće Džon Jovanović, Amerikanac srpskog porekla. Pored uspešne karijere, pažnju javnosti Džon privlači i zbog braka sa poznatom televizijskom voditeljkom i autorkom Defane Oz.\nNa konferenciji za medije Jovanović je opisan kao američki patriota, koji je ponosan na svoje korene. U izjavi za medije u Palati Srbija, Jovanović je srpskom jeziku istakao da je imenovanje na mestu direktora kancelarije DFC dobio veliku odgovornost, opisujući svoje buduće radno mesto kao priliku koja se jednom dobija u životu.\n“Moj zadatak je ekonomski napredak regiona i da Balkan postane simbol mira, prosperiteta i sigurnosti. Hteo bih da se prvo zahvalim pedsedniku Trampu, jer je prepoznao potencijal da SAD, kroz ekonomsku saradnju, pomogne Beogradu i Prištini da pronađu put do pomirenja”, istakao je on.\nKako navodi, on je u petak dao otkaz na svom prethodnom poslu, da bi već danas našao u Beogradu sa namerom da započne novi poslovni izazov. Prethodni Jovanovićev angažman bio je u švajcarskoj kompaniji “Mercuria energy group”, gde je takođe bio direktor. Radio je i za Noble group of Energy Capital & Organization u Hong Kongu, za Dojče banku, kao i za srpsku Agenciju za strana ulaganja i promociju izvoza.\nPored bogate poslovne biografije, Džon je u javnosti poznat i kao suprug Defane Oz, poznate blogerke, TV lica i nutricionstiknje, ćerke američkog selebritija, kardio hirurga i Mehmeta Oza, poznatijeg kao Dr Oz. Džon se sa Defane oženio pre deset godina u srpskoj pravoslavnoj crkvi u Portlandu.\nPoput brojne srpske dece, odrasle u SAD, Džon je detinjstvo proveo u Čikagu. Njegovi roditelji su srpski imigranti Nada i Srećko Jovanović, koji su se još u prošlom veku doselili u Ameriku. Svoje školovanje, Jovanović je okončao na Univerzietetu Priston, dok je na Pensilvaniji stekao magistarsko zvanje u oblasti poslovne administracije za finansije i preduzetnički menadžment. Sa Dafne ima četvoro dece.\n← Српске фреске у дубровчким католичким црквама\nUmro sarajevski kralj ćevapa →\nТрагична судбина славне породице Мишић\n23. маја 2018. Zdravko Elez 0


Stipendija za učenje programiranja za iOS platformu - Objective C i Swift | BEST Beograd\nStipendija za učenje programiranja za iOS platformu – Objective C i Swift\niOS akademija upisuje septembarsku generaciju polaznika, a ovoga puta žele da pomognu studentima da uz podršku domaćih kompanija učestvuju u programu. Naime, kompanije sa kojima imaju aktivnu saradnju žele da stipendiraju određeni broj studenata koji žele da upišu iOS Akademiju, a nemaju finansijskih mogućnosti za to.\niOS Akademija je krenula sa programom u februaru 2015. godine, i uspešno su realizovane dve generacije do sada. Treća generacija namenjena ljudima sa programerskim iskustvom kreće 15. septembra i prijave su otvorene pre desetak dana.\nProgram iOS Akademije se fokusira na dobijanje konkretnih i praktičnih znanja – kreće se odmah sa kodiranjem i rešavanjem realnih problema, sa ciljem da tokom programa svako od polaznika razvije svoju aplikaciju i bude osposobljen za rad na junior/senior iOS developer pozicijama i/ili freelance-ing.\nPredavanja se realizuju u Beogradu utorkom i četvrtkom od 18h do 21h, kao i subotom od 10h do 16h, a program traje tri meseca. Program vodi Mlađan Antić (+ pomoćni predavač), jedan od najiskusnijih iOS programera u zemlji, koji je na raspolaganju za konsultacije i mentorske sesije tokom kompletnog programa.\nUkoliko ste zainteresovani za stipendiju molimo vas da popunite ovaj kratki formular, a ukoliko imate nekih pitanja možete da pišete na iosakademija@seeict.org.\nNe propustite da se prijavite do 9. avgusta. Za sada ima 7 potvrđenih kompanija koje žele da vas stipendiraju i ponude praksu/posao nakon kursa.\n← Beograd domaćin najvećeg inženjerskog takmičenja u Evropi\nDevOps Talk u organizaciji kompanije Devana Technologies →


Suficit budžeta skoro 42 miliona eura, deficit za 7 mjeseci za 42% manji od plana – Bankar.me\nSuficit budžeta skoro 42 miliona eura, deficit za 7 mjeseci za 42% manji od plana\nAugust 31, 2021 Članci, CRNA GORA, MAKRO, SVE VIJESTI Leave a comment\nDeficit budžeta je za prvih sedam mjeseci ove godine smanjen na 118,9 miliona eura ili 2,6 odsto bruto domaćeg proizvoda (BDP), dok je u julu ostvaren suficit od 41,3 miliona eura, pokazuju podaci Ministarstva finansija i socijalnog staranja.\nIz Ministarstva su kazali da je, shodno kretanju prihoda i rashoda, u periodu od januara do jula, deficit manji 86,4 miliona eura ili 42,1 odsto od planiranog i iznosi 118,9 miliona eura.\n“To je 151,8 miliona eura ili 56,1 odsto manji deficit u odnosu na prošlu godinu”, navodi se u saopštenju.\nIz Ministarstva su kazali da je pozitivan rezultat u kretanju fiskalnih pokazatelja nakon juna, nastavljen i u julu, čemu svjedoči ostvareni suficit budžeta od 41,3 miliona eura ili 0,9 odsto procijenjenog BDP-a.\n“Suficit budžeta u junu i julu ukazuje na značajan oporavak ekonomske aktivnosti, posebno imajući u vidu da je u junu i julu 2019. godine, rekordne u ostvarenim prihodima od turizma, deficit budžeta iznosio 800 hiljada eura i 5,3 miliona eura”, precizira se u saopštenju.\nSuficit u ova dva mjeseca zabilježen je i nakon velikog pada u prošloj godini, kada je deficit bio 47,2 miliona eura u junu, odnosno 56,3 miliona eura u julu.\n“Glavni generatori ostvarenog rezultata su dobra naplata prihoda sa jedne strane, odnosno niže ostvarenje izdataka u odnosu na prvobitno planirano, sa druge strane”, ocijenjeno je iz Ministarstva.\nPrihodi budžeta u prvih sedam mjeseci iznosili su 982 miliona eura ili 21,2 odsto BDP-a, što je u odnosu na isti period prethodne godine više skoro 100 miliona eura ili 11,3 odsto, dok su u odnosu na plan na nivou od 99,6 odsto.\n“Ukoliko bi iz plana, odnosno izvršenja bili isključeni prihodi koji se ostvaruju od donacija, a koji prevashodno zavise od dinamike povlačenja sredstava od donatora, ukupni prihodi budžeta bili bi ostvareni iznad plana za 7,6 miliona eura, što pokazuje efekat rasta ekonomske aktivnosti na naplatu prihoda budžeta”, navodi se u saopštenju.\nZabilježenom rastu prihoda u najvećoj mjeri je doprinio rast naplate prihoda po osnovu poreza na dodatu vrijednost, koji su veći u odnosu na isti period prethodne godine za 42,8 miliona eura ili 14,2 odsto.\n“U odnosu na plan, prihodi po ovom osnovu su veći 14,7 miliona eura ili 4,5 odsto, što ukazuje na oporavak ekonomske aktivnosti, ali i veću poresku disciplinu, kao i ostvarene pozitivne efekte od implementacije elektronske fiskalizacije poreskih registar kasa”, rekli su iz Ministarstva.\nPrihodi od akciza takođe bilježe rast u odnosu na uporedni period prošle godine, kao i u odnosu na plan i to 8,6 miliona eura ili 7,5 odsto, odnosno 6,3 miliona eura ili 5,4 odsto. Navedeni rast u dosadašnjem periodu kompenzuje planirani efekat predloženih zakonskih rješenja, koja se nalaze u skupštinskoj proceduri.\nRast za sedam mjeseci tekuće godine u odnosu na prošlu godinu bilježe i porezi i doprinosi na zarade u iznosu od 16,1 milion eura ili 4,9 odsto.\n“Značajan rast u odnosu na uporedni period prošle godine zabilježili su i ostali prihodi i to u iznosu od 27 miliona eura ili skoro tri puta, usljed uplata dobiti ostvarene u prošloj godini od privrednih društava u većinskom vlasništvu države, čemu se dodatno doprinijelo stabilizaciji budžetskih prilika u tekućoj godini”, navodi se u saopštenju.\nPrihodi budžeta u julu su, kako se dodaje, iznosili 194 miliona eura, što je u odnosu na isti mjesec prethodne godine više 59,7 miliona eura ili 44,5 odsto. Ostvarena naplata u julu je i iznad jula 2019. godine za 19,8 miliona eura ili 11,4 odsto.\n“Izdaci budžeta u periodu od januara do jula iznosili su 1,1 milijardu eura ili 23,7 odsto procijenjenog BDP-a i u odnosu na planirane manji su 90 miliona eura ili 7,6 odsto. U odnosu na isti period prošle godine, izdaci budžeta manji su 51,9 miliona eura ili 4,5 odsto”, rekli su iz Ministarstva.\nManje ostvarenje u odnosu na planirane zabilježen je kod gotovo svih kategorija rashoda.\nU strukturi budžetskih izdataka, tekući izdaci ostvareni su na nivou od 477,4 miliona eura i manji su 45,6 miliona eura ili 8,7 odsto u odnosu na planirane. U odnosu na uporedni period prošle godine tekući izdaci su manji 13,7 miliona eura ili 2,8 odsto.\n“Kapitalni izdaci, realizovani su u iznosu od 75,7 miliona eura, što je 39,5 miliona eura ili 34,3 odsto manje od planiranih, dok su u odnosu na izvršenje u istom periodu prošle godine manji 33,4 miliona eura ili 30,6 odsto. Ostvarenje kapitalnih izdataka u najvećoj mjeri opredjeljuje realizacija koja zavisi od dinamike izvođenja radova, a očekuje se da bude značajno poboljšana u predstojećem periodu, posebno uključujući i to da glavna dionica auto-puta treba da bude završena do 30. novembra ove godine”, navodi se u saopštenju.\nU odnosu na prethodnu godinu, veće ostvarenje izdataka zabilježeno je kod bruto zarada i doprinosa na teret poslodavca u iznosu od 24,7 miliona eura ili 8,5 odsto usljed povećanja zarada u sektorima zdravstva i prosvjete, kao i različitog tretmana fonda bruto zarada Univerziteta Crne Gore tokom prošle godine u odnosu na period privremenog finansiranja tokom ove godine.\n“Veće ostvarenje izdataka zabilježeno je i kod rezervi – usljed izdvajanja sredstava za osnivački kapital nove nacionalne avio kompanije To Montenegro, kao i mjesečnih izdvajanja po osnovu subvencionisanja zarada zaposlenih u ugroženim djelatnostima definisanim paketima mjera podrške građanima i privredi. Takođe, kod otplate obaveza iz prethodnog perioda – rezultat prinudne naplate po osnovu duga Montenegro Airlinesa prema Aerodromima Crne Gore“, zaključuje se u saopštenju.\nPOJMOVIBudžet Crne Gore Suficit budzeta\nPrevious Od sjutra prijave za dječiji dodatak, pogledajte gdje možete podnijeti zahtjev\nSljedeći Garancija Opštine Budva za WTE falsifikat\nOsam kompanija ispoštovalo zaključak Vlade: Od dobiti u državnu kasu 28,76 miliona\nSuficit državnog budžeta u avgustu 61,5 miliona eura\nKrivokapić: Poboljšanje životnog standarda važnije od političkih nadmetanja


Subota , 2020-07-04 | 14:50:59\nZamenica ministra spoljnih poslova Čo Son Hui je time odgovorila na izjavu Džona Boltona, bivšeg savetnika predsednika SAD za nacionalnu bezbednost, da će Donald Tramp možda zatražiti još jedan sastanak sa severnokorejskim liderom Kim Džong Unom kao "oktobarsko iznenadjenje" uoči američkih predsedničkih izbora.\nJužnokorejski predsednik Mun Džae-in koji je pomogao da 2018. godine uopšte dodje do pregovora Vašingtona i Pjongjanga, koji su prekinuti februara prošle godine, izrazio je nadu da će se Tramp i Kim sastati pre novembarskih izbora u SAD.\nPregovori su propali jer su Amerikanci odbacili severnokorejski zahtev za ukidanje većeg dela sankcija u zamenu za delimično smanjenje nuklearnog arsenala Pjongjanga.\nPotom je Kim je u ovu godinu ušao s obećanjem da će ojačati nuklearnu silu Severne Koreje radi odvraćanja "gangsterskih" sankcija i pritiska SAD, a usledile su izjave da više neće biti bilateralnih sastanaka na vrhu "kojima bi se Tramp mogao hvaliti", osim ako ne da nešto krupno zauzvrat.\nNeki analitičari smatraju da će Severna Koreja izbegavati pregovore sa SAD bar do tamošnjih predsedničkih izbora u novembru, nadajući se promeni vlasti u Vašingtonu.


Parlament u Bukureštu usvojio je u ranijoj formi Zakon o državnom buđetu za 2019 godinu, kojeg je vratio u zakonodavnom telu predsednik Klaus Johanis. Predsednik je prethodno tražio ocenu ustavnosti od strane Ustavnog suda koji mu je odbacio žalbu o načinu izrade buđeta, tako da je predsednik pribegao poslednjem zakonskom instrumentu kojeg ima na raspolaganju pre vršenja obaveze da potpiše Zakon o državnom buđetu. Klaus Johanis smatra da dodeljivanje resursa buđeta je zasnovana na nerealnim prognozama i pogađa funkcionisanje nekih državnih ustanova sa vitalnom ulogom, ali i razvoju lokalnih zajedinca i realizaciji nekih strateških investicija. Vladina koalicija koju saćinjavaju Socijal Demokratska Stranka-PSD i Alijansa Liberala i Demokrata-ALDE je saopštila još pre povratka Zakona državnog buđeta u Parlamentu da neće vršiti nikakvu izmenu, jer aktuelna predviđanja obezbeđuju potrebne resurse važnim oblastima ekonomije. Klaus Johanis je potpisao u ponedeljak Zakon buđeta državnih socijalnih osiguranja da bi prema njegovim rečima ne bi patili penzioneri zbog onoga što je nazvao nekompetencijom Socijal Demokratske Stranke.\nRumunska premijerka, Viorika Dančila izjavila je da Rumunija posvećuje posebnu pažnju suzbijanju antisemitizma, rasizma, ksenofobije i govora mržnje. Premijerka je učestvovala u Bukureštu na konferenciji na temu Budućnost memorije:Nacionalni muzej istorije jevreja i Holokausta u Rumuniji. Ona je izjavila da će muzej doprineti edukaciji društva i preuzimanja nekih teških trenutaka istorije. Predsednica rumunske vlade je dodala da se moraju usvojiti efikasne mere za suzbijanje antisemitizma, koje da daju jevrejima garancije da mogu živeti bezbedno u Evropi. Konferenciju je organizovalo rumunsko predsedništvo Saveta EU, u partnerstvu sa Ministarstvom inostranih poslova, Nacionalnog instituta za proućavanje Holokausta, Eli Vizel i Fedracijom jevrejskih zajednica u Rumuniji.\nŠef rumunske diplomatije, Teodor Meleškanu imao je susret sa Predsednikom Sobranja Republike Severne Makedonije, Talatom Džaferijem koji boravi u posetu Bukureštu. Teodor Meleškanu je ponovo potvrdio podršku Rumunije za evropski put Severne Makedonije. Poseta Talata Džaferija se odvija u kontekstu glasanja u Senatu za ratifikaciju Protokola o pristupanju Severne Makedonije NATO-u, nakon ratifikacije u februaru mesecu u Poslaničkom domu.\nU Rumuniji prosećna neto zarada u privredi iznosila je u januaru 2936 leja, oko 625 evra u padu za 0,7 % prema decembru prošle godine pokazuju podatci Nacionalnog zavoda za statistiku objavljeni u sredu. Najveće prosećne plate zabeležene su u delatnostima usluga u tehnologiji informacija, a najniže u tekstilnoj industriji. U odnosu na januar prošle godine prosećna neto plata u Rumuniji je veća za 18,2%.\nPublicat: 2019-03-13 17:53:00


Karter Pejdž - Sputnjik Srbija\nIstraga FBI protiv Pejdža zbog posete Rusiji\nRazlog za istragu FBI protiv bivšeg savetnika američkog predsednika Donalda Trampa, Kartera Pejdža, bila je njegova poseta Moskvi 2013. godine, javio je list „Njujork tajms“ pozivajući se na izvore u američkoj obaveštajnoj službi.\nBivši Trampovi savetnici na saslušanju o Rusiji?\nSpecijalni komisija za obaveštajne službe američkog Senata namerava da pozove bivše savetnike predsednika Donalda Trampa na saslušanje o Rusiji, javio je Si-En-En.\nTrampov savetnik: Imamo 99 problema u rusko-američkim odnosima\nBivši savetnik Donalda Trampa Karter Pejdž održao je konferenciju za medije u sedištu agencije „Sputnjik“ nakon prezentacije „Napuštanje licemerja: Potencijalne strategije u eri globalne ekonomske stagnacije, bezbednosne pretnje i lažne vesti“.\nTrampov savetnik danas gost MIA „Rusija sevodnja“\nKarter Pejdž, savetnik izbornog štaba predsednika SAD Donalda Trampa, nastupiće danas tokom posete Moskvi u Međunarodnom multimedijalnom centru MIA „Rusija sevodnja“.\nKrim već sledeće godine neće biti u fokusu Zapada\nPitanje o statusu Krima neće biti dominantna tema u većini zapadnih vlada već naredne godine. Donald Tramp će se, pritom, teško odlučiti da Krim prizna kao deo Rusije, ali mogao bi da udalji tu temu sa dnevnog reda, smatra ruski senator Aleksej Puškov.\nKremlj: Do kraja januara ocenjujemo samo izjave Obame\nPortparol predsednika Rusije Dmitrij Peskov izjavio je, komentarišući izjavu savetnika izbornog štaba Donalda Trampa o Krimu, da Moskva do kraja januara ocenjuje izjave aktuelnog lidera SAD Baraka Obame i njegove administracije.\nJedno od glavnih pitanja ovog jutra u Moskvi bilo je šta se krije iza (ne)očekivane posete Kartera Pejdža, savetnika novoizabranog predsednika SAD Donalda Trampa, tom gradu. Ruski analitičari su uvereni da je reč o „ispipavanju terena“, a tu posetu ocenjuju kao „pozitivan i ohrabrujuć signal“.\nSavetnik novoizabranog predsednika SAD Donalda Trampa Karter Pejdž stigao je u Moskvu, a u ruskoj prestonici planirao je niz razgovora.\nTrampov savetnik razgovarao sa Rusima o ukidanju sankcija\nObaveštajna služba SAD vodi istragu o mogućim kontaktima savetnika američkog kandidata za predsednika Donalda Trampa sa visokim ruskim zvaničnicima u vezi sa ukidanjem sankcija Rusiji, saopštio je portal „Jahu“, pozivajući se na svoje anonimne izvore.


Projekat pod nazivom “Zloupotreba političkog uticaja: političke stranke kao najveći poslodavci u Srbiji”, zasnovan je na poražavajućim podacima o nivou društvene korupcije u Srbiji.\nPosebno osetljivo pitanje je problem korupcije u zapošljavanju, jer ovaj vid korupcije, sem što predstavlja eksplicitno rušenje ljudskih prava, ima dalekosežne posledice koje uključuju statusno napredovanje, sticanje društvenog ugleda, sticanje materijalne dobiti koju takva pozicija sa sobom nosi. Istovremeno, korupcija u zapošljavanju urušava društveni ugled profesija, jer omogućava da se društvene uloge i položaji stiču na osnovu partijskih povezanosti, a ne na osnovu ličnih kvaliteta, znanja i objektivnih referenci.\nKorupcija u zapošljavanju U jednom od istraživanja UNDP, TNS medium Gallup, 58% građana smatra da korupcija prilikom zapošljavanja, te uticaj političkih partija, utiču na njihov lični život, a 66% da utiče na poslovno okruženje. Vladajuća stranka koristila je snažnu retoriku i u prethodnoj izbornoj kampanji, obećavajući da će zaustaviti ovakav trend, pa ipak, samo nekoliko godina kasnije, broj zaposlenih u javnom sektoru je porastao na sumnjivim i svakako netržišnim osnovama.\nU periodu od kraja jula 2012. do aprila 2013. godine, smenjeno je oko 3.000 državnih službenika u Srbiji, međutim podaci ukazuju na linearno otpuštanje onih koji nisu članovi stranaka na vlasti.


Ronioci pronašli avionsku bombu u Savi, blizu stuba tramvajskog mosta\nIzvor: Radio 021, 08.Dec.2018, 18:50 (ažurirano 02.Apr.2020.)\n"Bomba će biti uklonjena i nema opasnosti za građane, a mi ćemo ispitati kompletno >> Pročitaj celu vest na sajtu Radio 021 << ovo tlo i na taj način ćemo obezbediti da novi savski most bude izgađen na stabinom tlu", rekao je Vesić.\nBeograd je bombardovan više puta tokom 20. veka i pretpotstavlja se da pronađena neekseplodirana bomba potiče iz Drugog svetskog rata. O pronalasku bombe policiju su obavestili iz firme PMC Inženjering, koja je angažovana za ispitivanje dna reke u funkciji izgadnje novog mosta preko Save.\nBomba je pronađena na poziciji predviđenoj za stub novog mosta. Aviobombu u reci Savi obezbeđuju pripadnici rečne policije i ronici će je izvaditi čim to meteorološki uslovi dozvole, a zatim će kontradiverziona ekipa da je pregleda i odnese na uništenje.\nB92: BG: Pronađena bomba u blizini Savskog mosta


Obradović: Šarčević da podnese ostavku zbog curenja testova - Politika - Dnevni list Danas\nPočetna » Politika » Obradović: Šarčević da podnese ostavku zbog curenja testova\nPredsednik Pokreta Dveri Boško Obradović ocenio je danas da ministar prosvete Mladen Šarčević treba da podnese ostavku zbog odlaganja testa iz matematike za male maturante i tako preuzme odgovornost za „curenje testova“.\n0Piše: Beta 18. juna 2019. 11.14\n„Iako ministar Šarčević tvrdi da je krivica za curenje testova iz matematike ‘negde na terenu’ i tako pokušava da skloni odgovornost za sebe, svaki odgovoran političar u ovoj situaciji bi podneo ostavku i to treba da uradi i Šarčević“, navodi se u saopštenju.\n„Test iz matematike je izuzetno stresan i za decu i za profesore i ministarstvo je bilo dužno da obezbedi da sve prodje u najboljem mogućem redu. Zbog ovakvih stvari čitave generacije gube poverenje u prosvetni sistem i u vrednovanje učenja i rada. Kao političar, ali još više kao roditelj očekujem da ministar snosi odgovornost za ovo što se danas desilo“, naveo je Obradović.\nBoško Obradović, mala matura, Mladen Šarčević, test iz matematikeBeograd\nBoško Obradović podneo tužbu protiv strukovnog udruženja policije zbog povrede ugleda i časti


U Španiji predstavljeno vino bez alkohola - News - Turistički svet\nJedna vinarija iz Španije nedavno je predstavila vodu sa ukusom vina, koja omogućava konzumentu da uživa u ukusu belog ili crnog vina bez opasnosti od pijanstva ili dobijanja viška kilograma.\nNovo vino se zove "Vida galaecia" i rezultat je dvogodišnje saradnje između vinarije "Likuido Galaecia" i naučnika sa Državnog instituta za naučna istraživanja.\nTvorci ovog pića tvrde da ono ima ukus vina, ali ne sadrži alkohol, zbog čega je pogodno za konzumiranje bilo kada i bilo gde.\nIako je formula za ovo magično vino strogo čuvana tajna, tvorci napitka su rekli da ukus dolazi od raznih aroma grožđa.\n- Voda je obogaćena raznim aromama grožđa, a to se i ranije dokazalo kao veoma uspešna formula koja nudi mnoge zdravstvene benefite. Ovakvo vino ima veoma pozitivan uticaj na dijabetes, ali sadrži i veliki broj antioksidansa - rekla je Karmen Mendez, doktor za biologiju i istraživanje ovog instituta u Španiji.\nOna je dodala da novo vino sadrži arome od dvije vrste grožđa - mencia za crveno vino, i godelo za belo vino, te da ne sadrži nikakve hemijske dodatke koji bi mogli narušiti zdravlje. Voda za novo vino dolazi sa prirodnih izvora u Galiciji.\nNa pitanje da li ova voda stvarno ima ukus vina, jedan od osnivača kompanije je dao potvrdan odgovor.\n- Da, to je kao da pijete vino, ali umesto alkohola vi u svoje telo unosite zdrav napitak bez alkohola jer je osnova ovog napitka obična i zdrava voda - rekao je jedan od osnivača ove vinarije.\nIako je ovo novo vino nedavno otkriveno i još nije u slobodnoj prodaji, tvorci ovog napitka ističu da naporno rade na marketingu pred potencijalnim partnerima. Njihov plan je da plasiraju na tržište dve različite vrste ovog vina u Španiji, ali njihovo ciljno tržište je Japan, gde je potreba za jednim ovakvim napitkom veoma visoka. U Japanu je takođe bezalkoholno pivo jedan od najpopularnijih napitaka.\nŠpanija je trenutno na vrhuncu vinske industrije. U 2016. godini španska grupa "Gik" je predstavila prvo na svetu plavo vino, a ovaj primer su pratile i ostale vinarije koje su proizvodile vina u raznim bojama.


Opsežne mere obezbeđenja pred meč sa Himkijem\nMeč Crvena zvezda Telekom - Himki obezbeđivaće brojne policijske snage. Identična procedura ulaska u halu kao i za meč sa Realom. Ne nosite upaljače, osvežavajuće napitke u flašicama, i poranite u Pionir!\nPredstavnici KK Crvena zvezda Telekom, održali su zbog još jedne utakmice visokog rizika, na kojoj se očekuje ogromna poseta, sastanak sa beogradskom policijom, svim relevantnim službama koje su uključene u organizaciju utakmice, i predstavnicima hale "Pionir-a" koja će u petak biti mesto spektakla, utakmice 8. kola Evrolige izmedju crveno-belih i Himkija iz Moskve.\nTakođe, ko nema ulaznicu za meč Crvena zvezda Telekom – Himki, neće imati pristup prostoru oko hale. Pošto je utakmica 8. kola Evrolige, proglašena duelom visokog rizika, i održava se u vreme važnog međunarodnog skupa u Beogradu, važiće još rigoroznije mere obezbeđenja, ali i vrlo detaljne kontrole prilikom ulaska u dvoranu, pa se svi gledaoci najlepše mole da budu strpljivi na ulazima, i da u halu ne donose upaljače, kozmetiku ili bilo kakvu tečnost i osvežavajuće napitke u flašicama, jer će morati da ih odlože na ulasku u dvoranu.\nKK Crvena zvezda Telekom organizovaće ovom prlikom identičnu proceduru ulaska u dvoranu, za vlasnike sezonskih ulaznica:


Život bakterija: Od kada se naši nevidljivi cimeri dele u dve osnovne grupe? - National Geographic Srbija\nZajedno s nama živi stotine triliona bakterija, a kada je reč o našim nevidljivim cimerima, nauka ih deli na dve osnovne grupe, dve porodice: gram-pozitivne i gram-negativne.\n: Svetska zdravstvena organizacija je objavila spisak 12 najopasnijih bakterija za koje su hitno potrebni novi antibiotici i koje mogu najviše da ugroze naše zdravlje.\nOva podela zasnovana je na na promeni boje u rastvoru, metodom danskog bakteriologa Hansa Grama (1853-1938).\nPutujući po Evropi, Hans Gram se zadržao u Berlinu gde je 1884. godine razvio metodu za razlikovanje dve velike grupe bakterija. Ova tehnika, bojenje po Gramu, i danas predstavlja standardnu proceduru u medicinskoj mikrobiologiji.\nGram je bio skroman čovek i u svojim prvobitnim publikacijama je napisao "Stoga sam objavio tu metodu, iako sam svestan da je još uvek falična i nesavršena; nadam se da će se u rukama drugih istraživača ispostaviti kao korisna."\nBojenje po Gramu razlikuje bakterije na osnovu fizičkih i hemijskih karakteristika njihovog ćelijskog zida, gde se detektuje peptidoglikan (murein). Gram-pozitivne bakterije imaju debeo sloj peptidoglikana koji zadržava boju, a ćelija se boji ljubičasto. Gram-negativne bakterije imaju tanji sloj pa ćelija ne zadržava boju, boja se spira i ćelija je ružičaste ili crvene boje.\nBakterije Nauka Medicina Nauka Hans Gram


Blažič: ''Hoćemo titulu!'' - Sportske.net\nKošarkaš Crvene zvezde Jaka Blažič rekao je da je njegova ekipa večerašnjom pobedom nad Partizanom pokazala da je poraz od Cibone na fajnal-foru Jadranske lige bio samo loš dan.\n"Poraz od Cibone nas je šokirao, mnogo nas je bolelo, ali smo dokazali da je to bio samo jedan loš dan i da smo puno bolji od toga", rekao je Blažič novinarima posle meča.\nZvezda je kao gost pobedila Partizan sa 75:72 u petom kolu Superlige Srbije, iako je na poluvremenu gubila sa 15 poena razlike. Oba večerašnja rivala ispala su prošle nedelje u polufinalu završnog turnira Jadranske lige. Zvezda je izgubila od Cibone, iako je regularni deo takmičenja završila na prvom mestu.\n"Trebalo nam je na početku utakmice da se vratimo od tog šoka. U drugom poluvremnu smo zaigrali agresivniju odbranu i bili smo hrabriji. Lako smo našli motiv. Želimo da osvojimo titulu u radićemo na tome. Važno je što smo pobedili, ali moramo još mnogo toga da ispravimo", kazao je Blažič.\nSlovenački košarkaš je dodao da pobeda nad Partizanom mnogo znači za samopouzdanje i bolju atmosferu u timu.\nKapiten crveno-belih Marko Simonović je rekao da velike ekipe treba da pokažu karakter posle neuspeha, što su oni večeras i uspeli.\n"Bilo je dosta nervoze na obe strane, ali znali smo da će biti tako. Bilo je teško posle poraza od Cibone, ali smo se oporavili i sad zasluženo pobedili. Prave i velike ekipe treba da pokažu karakter i da se dižu, a takve ekipe smo i Partizan i mi", naveo je Simonović.\nCentar Zvezde Raško Katić rekao je da je ovo tek prvi duel sa Partizanom u domaćem šampionu.\n"Bilo je dosta tvrdo i dosta preokreta. Utaklmica je bila teška, kao i situacija kad je ona došla, ali je ovo tek početak, biće još dueal. Nismo previše pali posle Cibone, ne možemo da vratimo vreme sve i da želimo", kazao je Katić.\nU narednom, šestom kolu, Partizan gostuje FMP-u, dok Zvezda dočekuje Crnokosu.


“Svaki dan smo sve udaljeniji” – Haber.ba\n“Svaki dan smo sve udaljeniji”\n”Činjenica je da danas s pravom možemo govoriti da ne postoji parlamentarna većina. Svaki dan smo sve udaljeniji”, rekao je Dragan Čović, predsjednik HDZ-a koji je potvrdio da se sastao s predsjednikom SDA Bakirom Izetbegovićem.\nBakir Izetbegović i Dragan Čović - 6yka.com\n”Jutros sam imao sastanak sa gospodinom Izetbegovićem i jedna od tema je bila nepostojanje parlamentarne većine, pa ako ćete i prozivanja različita u određenim temama. Ovaj put to je bio MMF, sredstva, odluke i moj stav je bio ovih dana i ubuduće da poštujemo Ustav i zakon. Pretpostavljam da je kolega isto rekao, jer ovih dana se dopisujemo preko medija što nije praksa”, kazao je Čović.\n”Bošnjačka strana to odbije, a sada vi to zovite kako hoćete, ali je po zakonu i Ustavu da iz resora finansija dolaze prijedlozi kada je u pitanju konkretno MMF, posebno kada smo te stvari dogovorili vrlo precizno i pred medije izašli, a u društvu su bili predstavnici MMF-a, Delegacije EU i ambasadora SAD i lidera parlamentarnih stranaka. Sve smo se dogovorili, samo to treba predočiti u dokumenat”, kazao je lider HDZ-a, navodi “Bljesak“.\nMeđutim, čelnik SDA je rekao kako je jasna stvar da ne može Vijeće ministara BiH naređivati Federaciji BiH način na koji će raspodijeliti sredstva.\n”Ta stvar je definirana od strane Federalnog parlamenta i sve što je potrebno je jednostavno proslijediti sredstva entitetima koji će onda svoj udio dati Brčko Distriktu, a Federacija će podijeliti sredstva onako kako je već odlučeno. Tako da mi nije jasno čemu dalje ovakav kapric, osim ako se radi o namjeri da se kantoni posebno učine vidljivim, da se posebno pozicioniraju i kao neki novi entitet u odnosu na Vijeće ministara BiH”, kazao je Izetbegović.\nTeme:Bakir Izetbegović, Dragan Čović, izdvojeno, MMF, parlamentarna većina, raspodjela novca


Jastrebovi koji su srušili SSSR - imaju novu metu\nM. K. 23. jula 2019. 07:02\nFoto: Cyril Bèle - CC BY 2.0\nNakon što su svojevremeno odbačeni kao ksenofobi, članovi grupe sada smatraju da su njihovi stavovi sve više prihvaćeni u administraciji predsednika Trampa, gde su skepticizam i nepoverenje u Kinu izraženi. Strah od Kine dominira, od Bele kuće, preko Kongresa, do federalnih agencija, gde se uspon Pekinga bez pogovora smatra kao pretnja ekonomskoj i nacionalnoj sigurnosti i kao najveći izazov 21. veka.\n„Ovo su dva sistema koji nisu kompatibilna“, prokomentarisao je Benon odnose Sjedinjenih Država i Kine.\nOdnosi Sjedinjenih Država i Kine stagnirali su u teškim trgovinskim pregovorima u protekle dve godine, a razgovori su rezultirali nizom pogrešnih koraka i nesporazuma. Tramp je zbog neuspešnih pregovora povećao američke tarife na kinesku robu i uveo druge mere kao odmazdu.\nPored uvođenja tarife od 25 odsto na otprilike polovinu robe iz Kine, Vašington je ograničio tehnologije koje se mogu izvoziti u Kinu, pokušavajući da destabilizuje neke kineske kompanije, poput telekomunikacijskog giganta „Huavej“, i istovremeno je postavio prepreke za kineske investicije u Sjedinjenim Državama.\nAmeričke obaveštajne agencije takođe su pojačale napore u borbi protiv kineske špijunaže, posebno na univerzitetima i istraživačkim institucijama. Zvaničnici iz FBI i Saveta za nacionalnu bezbednost upućeni su na univerzitete Ajvi Lige kako bi ih upozorili da budu oprezni prema kineskim studentima koji možda prikupljaju tehnološke tajne iz laboratorija.\nAmerički lideri sada se suočavaju s izborom da li će nastaviti putem angažmana, koji bi zemlju mogao da ostavi ranjivom na ekonomske i sigurnosne pretnje, ili će krenuti drugim putem, koji bi mogao da oslabi obe ekonomije i mogao jednog dana čak da dovede do rata, piše„Njujork tajms“.\nSve veći broj ljudi u Vašingtonu sada smatra da je razdvajanje dve ekonomije neizbežno, uključujući i mnoge članove Odbora za trenutnu opasnost.\nNa sastanku u aprilu, Benon, senator Ted Kruz iz Teksasa, Nevt Gingrič, kao i drugi, pohvalili su politiku Ronalda Regana za vreme Hladnog rata, tražili su da se poveća oprez zbog Kine i izazvali su ovacije na sastanku.\nBenon je opisao Kinu kao silu u usponu, a Sjedinjene Države kao silu koja slabi i koje će se neizbežno sukobiti.\n„Ovo je definitivni događaj našeg vremena, ali i za 100 godina od sada i zato će nas zapamtiti“, rekao je on.\nGrupa je dostigla vrhunac svog uticaja tokom Reganove administracije, u kojoj je na desetine njenih članova na kraju dobilo visoka mesta, uključujući i mesta savetnika za nacionalnu bezbednost i direktora CIA. Međutim, kako je sovjetska pretnja nestala, tako je i uticaj Odbora slabio.\nGrupa se ponovo aktivirala 2004. godine, ovaj put da upozori na opasnost od islamskog ekstremizma. Član Odbora Frank Gafnej, osnivač Centra za bezbednosnu politiku, tada je tvrdio da su džamije i muslimani širom Amerike angažovani u „džihadu“ kako bi „islamizirali“ zemlju tako što će iskoristiti američki pluralizam i demokratiju.\nOdbor sada priznaje da je pretnja Kine drugačija od SSSR-a, jer su američka i kineska ekonomija mnogo više integrisane. Međutim, Vašington se sve više vraća u okvire Hladnog rata kako bi se suočio sa pretnjom.\nekonomski ratHladni ratjastrebovitrgovinski rat


Vulin: Dan sećanja i narednih godina\nBeta 3. avgusta 2015. 09:10\nMinistar za rad, zapošljavanje, socijalna i boračka pitanja Aleksandar Vulin izjavio je danas da će biti promenjena zakonska rešenja kako bi se i narednih godina obeležavao Dan sećanja na stradale i prognane Srbe u ratovima ’90-tih.\nOve godine prvi put Srbija i Republika Srpska obeležavaju Dan sećanja i Dan žalosti.\nVulin je podsetio da će centralni program biti organizovan 4. avgusta od 20.00 časova kod mosta u Sremskoj Rači, gde će u prisustvu premijera Srbije Aleksandra Vučića i predsednika RS Milorada Dodika, pomen stradalima služiti patrijarh srpski Irinej.\n„Doći će hiljade naših sugrađana, sunarodnika iz čitave Srbije i prostora gde žive Srbi“, rekao je Vulin i dodao da će se 5. avgusta u podne oglasiti sva zvona sa srskih pravoslavnih crkava i sve sirene.\nOn je pozvao građane Srbije da 5. avgusta u podne zastanu kada se oglase zvona i sirene i da taj minut posvete sećanju na sve one ubijene i stradale.\nVulin je ocenio da je zabrana da se u Sarajevu oda počast žrtvama Oluje „velika sramota kantonalne vlasti“.\nPrema njegovim rečima, to što je većina zemalja otkazala učešće na vojnoj paradi u Zagrebu povodom godišnjice Oluje predstavlja veliku diplomatsku pobedu Srbije.\nVulin je ukazao i da je pritisak međunarodne zajednice urodio plodom i da će u Prištini biti usvojen Ustavni amandmani i osnovan Specijalni sud za zločine OVK.


Vulin: Od Olbrajtove i Engela samo mržnja i laži o Srbiji | Radio Kosovska Mitrovica\nVulin: Od Olbrajtove i Engela samo mržnja i laži o Srbiji\n9. December, 2020 09:14 |\nMinistar unutrašnjih poslova Aleksandar Vulin izjavio je da se od američkih političara Medlin Olbrajt i Eliota Engela mogu očekivati samo predrasude, mržnje i laži kada govore o Srbiji.\nAleksandar Vulin kaže da bi Olbrajtova i Engel da nateraju Srbiju da se posvađa sa Rusijom i Kinom, ali i da nas “pouče da smo sami krivi što su nas ubijali, bombardovali i Republiku Srpsku i Srbiju, i da za svaku srpsku smrt treba da im budemo zahvalni”.\nVulin je tako reagovao na izjave predsednika Komiteta za spoljne poslove Predstavničkog doma Kongresa SAD Eliota Engela i Medlin Olbrajt na saslušanju u Komitetu na kome su istakli da Srbiji neće biti odobreno članstvo u EU dok ne prizna tzv. Kosovo, kao i da Srbija mora da shvati da joj Rusija i Kina nisu prijatelji.\nVulin je u saopštenju naveo da “Olbrajtova i Engel ispituju odluke slobodne i suverene Srbije, ali da nikada nisu ispitivali poreklo novca kojim su ih, kaže, obasipali politički predstavnici narko-klanova sa Kosmeta”.\n“Srbija je i Rusiju i Kinu izabrala za prijatelje i to prijateljstvo je izdržalo brojne probe, nikada nas nisu ni bombardovali, ni određivali šta smemo, a šta ne, poštovali su nas bar koliko velika sila može da poštuje malu zemlju, a nekada i mnogo više. Srbi su premali narod da izgube tako velike saveznike”, poručio je Vulin.\nSmatra da, ako nova administracija u SAD želi da Srbiju svrsta među prijatelje, mora da zna da to ne zavisi samo od Srbije.\n“Što bude manje Medlin Olbrajt i Eliota Engela, to će biti više prilike da budućnost nadvlada prošlost”, naveo je Vulin.